Тафаккур тўлқинлантирган қалб... (Баҳодир Йўлдошев билан монолог) (2014) | www.ziyouz.uz\nБош саҳифа СуҳбатларТафаккур тўлқинлантирган қалб… (Баҳодир Йўлдошев билан монолог) (2014)\nЎзбекистон халқ артисти, Давлат мукофоти лауреати Баҳодир Йўлдошев ўзбек театр санъати дарғаларидан бири. У саҳналаштирган “Зебуннисо”, “Нодирабегим”, “Ўн учинчи раис”, “Ғариблар”, “Келинлар қўзғолони”, “Қора камар”, “Паранжи сирлари”, “Майсаранинг иши” ва “Искандар” каби спектакллар маданий меросимизга айланган. Қолаверса, уста санъаткор кейинги йигирма йил давомида майдон-томоша санъати ривожига ҳам ўз ҳиссасини қўшиб келяпти.\nРЕГИСТОН мажмуаси — бетакрор санъат асари. Бу меъморий обиданинг маҳобати биз қилаётган ишларга муҳтож эмас. Ҳеч қандай томоша қўймасангиз ҳам томошабин Регистон майдонининг ўзига маҳлиё! Лекин орзумиз, қанийди одамлар бир лаҳза бўлса-да, бу ноёб обидани унутганча, ўзбек ашулалари, куй-рақсларини тинглашса! “Шарқ тароналари” учун биз топаётган мусиқа, рақслар — ҳамма-ҳаммаси Регистон ансамбли билан уйғунлашиб яхлит бир асарга айлангандагина мўъжиза рўй бериши мумкин. Ҳақиқат шуки, бизнинг сарадан-сара мусиқа ва рақсларимиз бир ёну Регистон бир ён бўлса, албатта, биз Регистонга таслим бўламиз. Чунки у масканга сарф қилинган куч-идрокни асрларки енга олмаган, бандасига йўл бўлсин!\nИлм, ижод, умуман, гўзалликнинг поёни йўқ. Агар поёни бўлганда фақат битта одам “Ҳамлет”ни саҳналаштирарди. Бошқа режиссёрлар эса бу ҳақда бош қотирмасди. Лекин ўша — воқеаси ҳаммага маълум ягона “Ҳамлет”ни юзлаб режиссёрлар яна бошқатдан яратишади. Ҳар бири турли нуқтаи назардан ёндашади ва ўз Ҳамлетини кашф этади. Ёки Алишер Навоий ғазалидаги битта байтнинг бир неча хил шарҳи бор. Бу дунёда “Навоийни тушуниб бўлдим”, деган азамат бормикан? Ҳазратнинг ҳар бир ғазали ундан олдинги ёзган ғазалига жавоб бўлиб келади. Ва кейинги ғазали учун саволлигича қолади…\nЮРТИМИЗ қиёфасини буюк тарихисиз, урф-одатлари, адабиётию санъатисиз тасаввур қилиб бўлмайди. Фақат ўзбек халқигагина хос аллалару яллалар бор. Юсуф қизиқ, Раҳим Пирмуҳаммедов, Наби Раҳимов, Обид Жалиловлар хизматини ўйлаганда қилаётган ишларинг нақадар майдалигини тушунасан. Мен студиядаги болалардан шу инсонлардек самимий бўлишни талаб қиламан. Катта-катта ишлар қилиб ҳам ҳаётдан таъмасиз, иддаосиз ўтган зотларга нисбатан ҳурмат туйғусини уйғотишга уринамиз. Қизининг жасади устидан келибоқ саҳнага чиқишни тасаввур қилинг? Қайси касб эгаси куч топа олади бунга?\nБу болалар келажаги ҳақида олдиндан “Ҳа, улар ўзбек театрининг порлоқ эртаси, умидим чексиз… ” деб айтолмайман. Улар менинг кемамга келиб-кетаётган йўловчилардан бир гуруҳи. Келади-кетади… Балки кетиб тўғри қилар. Ўзи учун афзалроқ йўлни топар. Йўллар кўп. Лекин шахсни Шахс қиладиган йўллар боши берк кўчалардир. Чиқиб кетишинг учун тайёр йўл йўқ бўлган вазиятдагина дунё сен учун ўз сир-синоатини очади. Ва шунда ўзингнинг кимлигингни англай бошлайсан. Тушунтириб беролмайман, актёрлар ҳаёти, умуман, ижод одамларининг яшаш тарзи қизиқ-да. Ўзининг шунча ғами етмагандай, яна Гамлет ё Дездемонанинг изтиробини ўйлайди. Бу ғавғоларнинг сенга нима ҳожати бор, дейсиз.\nЎнқир-чўнқир бўлса ҳам, барибир, санъаткор гўзал ҳаёт кечиради. У шу ҳаётнинг ўзидаёқ ҳам Ромео, ҳам Отелло, ҳам Ричард, ҳам Цезар… Гарчи фожеий бўлса-да, бир қанча тақдирни яшаб ўтади. Ўзининг ҳаёти, бахтсизлиги улар қисмати олдида зарра бўлиб кўринади. Оддий одамлар эса фақат битта — ўз ҳаётини яшайди.\nБИР ОДАМ ўтирган мардумга қарата “Бу кишига кабоб олиб келинглар”, деб буюрибди. Ўтирган кимса “Қаердан билдингиз кабоб егим келаётганини”, деб сўраса, у «Кўнглим жуда бўш, ўзгалар танидаги яра, менинг вужудимни оғритади”, деб жавоб берган. Актёр ҳам ўзгалар орзу-истагини сўзсиз уқий олиши шарт. Албатта, кўнгил тарбиясисиз ҳеч нарсага эришиб бўлмайди. Одатда илгариги спектакллар яхши эди, актёрлар зўр ўйнарди, деган гапларга кўникиб қолганмиз. Йўқ, ҳаммаси пуч гап. Ўзбек театри тарихидаги ҳақиқий актёрларни номма-ном санайман десанг, бармоқларинг ортиб қолади. Актёрлик ниҳоятда мураккаб касб. Саҳнада ўзини эркин тутиб, импровизацияни уддалади дейиш мумкин. Кечирасиз, буни орсиз одам ҳам эплай олади. Мана, тўйларда ҳамма чиқиб ўйнайди, лекин ҳамма раққоса дегани эмас-ку. Шу сабаб бу касбга атайлаб тайёрланган, актёрлик онг-онгига сингиб кетган одамлар зарур. Қолаверса, отамерос туйғу ҳам кўп нарсани ҳал қилади. Яъни — ирсий қобилият! Масалан, ўн етти ёшигача актёрлар оиласида катта бўлган бола санъат институтига ўқишга киради. У шу вақтга қадар — ўн етти йилдирки кино-театр муҳитида ўсган. Энди, ота-онаси ҳеч қачон санъат билан шуғулланмаган, бошқа бола эса ўн етти йилга кеч қолиб киради. Тушунтира оляпманми? Менинг отам дурадгор бўлса, болалигимдан ёғочу ускуналар овозини эшитиб, қулоқ тақ-таққа кўникади. Арра-ранда билан қандай юмуш бажариш мумкинлигини сўзсиз биламан. Ўн етти ёшимдаёқ ўз-ўзидан устага айланаман. Муҳитдан ажралган ҳолда шахс шаклланиши қийин.\nТеатр муҳитини актёрнинг ролга муносабати ва режиссёр билан жамоанинг ўзаро ҳурмати, ҳамфикрлилик яратади. Агар театрда мўътадил кайфият бўлмаса, сиз у ерда ҳеч нарса саҳналаштиролмайсиз. Ҳар қанча чиранманг спектакл чиқмайди. Оддий мисол, сиз журналистсиз, бир мақола ёзишдан олдин сукунатни истайсиз, яхши мусиқа тинглайсиз ёки ўзингиз севган китобни титкилайсиз… Кейин ёзиш хоҳиши пайдо бўлади. Яъни ўзингизда хоҳиш уйғотиш учун муҳит яратасиз. Энди тушуняпсизми бошқа театрга бориб спектакл қўйиш қанчалар азоб эканини? Чунки улар мендан бегона муҳитда яшашади.\nХиёнатлар ичида энг оғири касбга қилинган хиёнат деб биламан. Белгиланган муддатда ҳар қандай ишни битириш мумкин. Лекин унинг сифати-чи? Иш буюрувчига барибир, у нима бўлса-бўлсин тезроқ “материал”ни қўлга олгиси келади. Унга сизнинг шаънингиз, номингиз ҳеч нимани англатмайди. “Материал” қай кўринишда бўлмасин, хоҳ саҳна, хоҳ экран, ё мақола шаклида, фикрга ҳоким, сўз эгаси — Сиз! Ўзингни қай даражада ҳурмат қила оласан, ички маданиятинг ишга бўлган муносабатда кўринади. Табиат барибир ўз айтганини қилади. У хўжакўрсинчи — шошма-шошарлардан боплаб ўчини олади. Биларсиз, теракнинг тез ўсадиган навидан уй қуриб бўлмайди.\nСПЕКТАКЛ қўяётганимда томошабин олқишларини ўйламасликка ҳаракат қиламан. Муҳими, томошабин менга ҳамдард бўлса… Кўп айтганман, бу ҳамдардликни гуллару чапаклар ифодалаб бера олмайди. Спектаклимни дўстим кўрдимикан, у қандай фикрда экан? Унинг кўнглини топа олдимми? Домлам Тўла ака кўрганда нима дер эди, қаерини тузатарди? Александр Гинзбург ё Брим-чи? Асарни уларнинг нигоҳи билан ҳам кўриб чиқаман. Баъзида устозларим “айтганини” қиламан. Бўлмаса, ўзим уларга “тушунтираман”. Спектакл учун танланган пиеса дил изҳори ё иқрорга айланиши зарур. Ишларимнинг ҳаммаси ҳам ҳақиқий спектакл бўлган, деб айта олмайман. Лекин таскин бор: қачонлардир кимдир ишингиздан бохабар бўлиб, бир онга бўлса-да, сизга суянса, сиздаги ҳақиқатга ишонса, “мен энди бу ишни қилмайман, бошқача ҳаёт кечираман”, деб ўз ҳоли ҳақида ўйлай бошласа, шунинг ўзи кифоя. Ижоднинг ички қонунияти ҳам одамларни ўйлантиришдир. Одамни ўйлантиролмаган, ўз хаёлига бўйсундиролмаган китоб — бир ҳовуч қоғоз, холос. Ўй суриш қобилиятидан маҳрум кимсага ҳам ачинасан, ҳам қўрқасан.\nИСТЕЪДОДСИЗЛАР ўз йўлини топиб олаверади. Истеъдод ҳимояга муҳтож, асранг уни, деган фикрда катта ҳикмат бор. Чунки истеъдоднинг тугилган мушти бўлмайди, кўнгли жуда бўш бўлади. Шу учун истеъдодли одамлар ҳамиша бой бериб келишган. Гўзалликнинг иродаси мўрт. Курашувчанлик эзгулик учун мисоли бир бегона ўт, у бу дағалликни ўз бағрига сиғдиролмайди. Истеъдод эгаси одамлар билан эмас, асосан ўз хаёли, ўзлиги билан банд. Унга орзусидаги мукаммалликка интилишига халал беришмаса бўлди. Бу мукаммалликни истеъдодсизлар ўз даражасида — мансаб, шон-шуҳрат, обрў-эътибор ва яна алламбало деб тушунишади. Чин истеъдод фақат битта манзилни кўзлайди — ЕТУКЛИК! Яъни шамоллару алангаларга қилт этмасдан, тик туриш санъати. Ўзингни топиш йўлида эса қарама-қаршиликлар, тўсиқлар ниҳоятда кўп. Атрофдаги одамлар, муҳит бор кучи билан инсоннинг инсон бўлишига халал беради. Нафс, ҳасад, назари очлик каби қора туйғулар ўзингни англашга йўл қўймайди. Қолаверса, ич-ичингдан юксалишингга ёлғиз ўзингнинг кучинг етмайди. Бу учун, албатта, атрофингда сени тушунадиган, хайрихоҳ одамлар бўлиши даркор. Шарқ мутафаккирларида шундай фикр бор: “Искандар замони бўлса ҳам пирсиз юрма”. Яъни одам бўламан десанг, олдингда маънавий раҳнамойинг бўлиши шарт.\nЭмишки, Суқрот “У ёқда Арасту билан учрашаман”, деган ўйда ўзига олиб келинган заҳарни пайсалга солмай ичган экан. Яъни ажал Суқрот учун гўё Арасту эшигини очиб берувчи бир йўл. Донишманд дийдорига етишиш олдида оғу ҳеч нарса эмас! Устозим Тошхўжа Хўжаев айтардилар: “Агар сен Алишер Навоий, Шекспир каби ижодкорларга ўтмиш шоирлари ё мозийдаги бир одам деб қарасанг, чинданам, олисдаги бир афсона бўлиб қолаверади. Уларни замондошингдек қабул қил. Гўёки сен ҳозир шу зотлар билан учрашасан, гаплашасан…” Шундагина улар бизни ҳам ўзиники қилиб олади. Қўяётган спектаклимни шу сиймолар кўрганда нима дер экан, деб хаёлдан ўтказсанг иш умуман бошқача тус олади. Ўйлашимча, шоирлар “Агарда шеъримга Навоийнинг кўзлари тушганда не дер эдилар”, дея истиҳола қилганда эди, қанчадан-қанча шеърлар, ёстиқдай-ёстиқдай китоблар ёзилмаган бўларди. Лекин ҳаётда бундай принцип билан яшашни ҳаммаям эплайвермайди-да. Нима бўлган тақдирдаям, Навоийларни ўзимиздан узоқлаштирмасдан, яқин дўстдек қабул қилиш, улар билан суҳбатлашиш керак. Чунки олам ҳали тугагани йўқ. Тўрт-беш аср дунё учун ҳеч нарса эмас.\nДЎСТ, ҳамроҳ ахтараётганда ўй-фикрларингга мос одамни излайсан. Дўстлик доим бир хил мақомда кетмаётгани учун биров бировдан хафа бўлиши ўринсиз. Садоқатсизлигу оқибатсизликда айблаш ўта жўн қараш. Ҳаётнинг ўзи шу. Қайсидир дўстлар чиқиб кетади-ю, ўз-ўзидан бошқалари кириб келади. Чунки ҳаёт ўзгаради, фикрингиз ўзгаради. Дўстликни асраб қолиш қийин. Иккала томон ҳам тенгма-тенг руҳий ҳаракатда бўлгандагина бу муносабат узоқ давом этиши мумкин.\nБир одамдан “Сенинг душманинг қанча”, деб сўрашганда, у “Муваффақиятларимни иккига кўпайтиринг, ўшанча чиқади”, деб жавоб берган экан. Худога шукр, мен ҳам кўрдим… Уларга жавоб — фақат спектакллар. Ахир, кўчага чиқиб, дуч келган ҳар кимсага ундоғ эмас, бундоғ эди, деб чайналиб юролмайсиз-ку… Биласизми, гулни нима гўзал қилади? Унинг рангими? Йўқ, гул тикани билан гўзал. …Бир ҳофизни билардим, кўзи ожиз, юзи чўтир эди. Эй, худо, одам дегани ҳам шу қадар кўримсиз бўладими, деб ўйлайсиз. Лекин куйлаганда у кишидан гўзали йўқ эди. Одамни ишига бўлган муносабати гўзал қилади. Гўзалликка баҳо берадиган пайтда, одатда тақинчоқлару башанг либослар одамни гўзаллаштиради, деб ўйлаймиз. Аслида эса ортиқча безаклар аёл ҳуснига соя солади. Табиий жозибани йўқотади. Либос инсонни эмас, инсон либосни безаши керак.\nЙИҒИ — Оллоҳ неъмати. Қайсидир бир ёзувчи айтган, агар одам йиғламаса, кўз ёши билан чиқиб кетадиган тузлар унинг юрагини қоплаб, юрак тузга айланиб қолади, деб. Шу учун ҳам кўзёши шўр. Йиғи билан йиғининг фарқи бор. Агар сиз саҳнадаги Ҳамлетга ҳамдард бўлиб йиғласангиз у йиғининг кучи бошқа. Ундаги йиғини ўз йиғинг билан қиёслаб бўлмайди. Сиз дунёни қай даражада идрок қиляпсиз, бу йиғингизнинг кучида ва уни қандай ифодалаётганингизда кўринади. Билмадим, мен инсоннинг йиғиси билан интеллектини бир-биридан айро кўролмайман. Тафаккур тўлқинлантирган қалб туғёнининг қадри бўлак.\nҚайсидир йил олимпиадада япон қизлари америка қизларига футболдан бой берди. Футболни шарҳлаётган болалар бир-биридан “Қара-чи, японлар йиғлашяптими”, деб сўраганда иккинчи шарҳловчи “Йўқ, японлар йиғламаяпти”, деб жавоб берди. Ваҳоланки, японларнинг ички йиғиси ниҳоятда кучли. Бошига бахтсизликлар тушганда ҳам бирорта кадрда дод-вой солиб, сочларини юлган японни кўрмадик. Йиғининг сифати ҳам миллатнинг характерига боғлиқ.\nСАНЪАТ ҳам тариқатга ўхшайди. Масалан, Нақшбанд таълимоти ҳақида ҳуда-беҳуда гапирганинг сари, у сендан ўшанча узоқлашиб кетаверади. Фақат санъаткор гапириши мумкин бўлган хос фикрлар бор, ҳамма ҳам эмас… Бир одамнинг китобини кўриб қолдим. Китоб ичида онаси, болалари, аёли, дўстларининг расми бор. Суратларга қараб туриб, бу бечораларнинг айби нима экан, деб ўйлаб қолдим… Бир уюм қоғоз ичига кириб олиб, “мўлтираб туриш”га нима мажбур қилди? Оллоҳнинг ўзи кечирсин-у, нондан кўра китобни улуғ деб биламан. Китобга ниҳоятда эҳтиёткорлик билан қарайман. Ҳатто тез-тез бир фикр бошимда айланади, шунақанги яхши китобки, уни ёмон одам қўлига олса, ҳарфлари йўқ бўлиб қолади. Ботилга ўзини ўқитмайди. Асарнинг ўзи у кимсанинг кўксидан итаради… Ҳайрон қоламан, қандай қилиб одам ўзи ҳақида ёзади? “Мен фалон ишни қилганимда… Фалончиев баракалла деб елкамга қоқиб қўйган эдилар. Оббо, ман-е, қойил ўзимга…” Ўзига эриш туюлмасмикан? Таржимаи ҳолни умримда бир марта ёзганман, тўрт қатордан ошмаган. Яна сиз, “Китоб ёзмайсизми” деб сўраяпсиз? “Ҳей, ўпкангни босиб ол, сен кимсан ўзинг? Одамлар сенинг “шонли йўлинг”ни ўқишга шу қадар муҳтожми?” деган ички овоз бу “орзу”ни ҳеч яқинига йўлатмайди.\nИқбол Абдураззоқ қизи ёзиб олди.\n«Ўзбекистон адабиёти ва санъати» газетаси, 2014 йил 23-сон\n← Аввалги Аввалги Озарбайжон Арманистонни халқаро ҳуқуқ меъёрларини бузишда айблади\nКейинги → Кейинги: Саидаҳрор Ғуломов (1947)


Akfa университети тимсолида яна бир монополистга эга бўляпмизми? | Azon.uz - Ахборот-таҳлилий портал\n1748 22:37 04.07.2020\nЎзбекистон республикаси норматив-ҳуқуқий ҳужжатлар лойиҳалари муҳокамаси сайтида “Акфа Университетининг моддий-техник базасини мустаҳкамлаш бўйича қўшимча чора-тадбирлар тўғрисида”ги Ўзбекистон Республикаси Президенти қарори муҳокамага қўйилди.\nҚарорга кўра, Тошкент вилояти, Қибрай тумани, Унқўрғон ҚФЙ, Парвоз МФЙ ҳудудида жойлашган, Тошкент шаҳар ҳокимлигига қарашли “Манзарали боғдорчилик ва гулчилик” МЧЖ балансида бўлган 29,48 га ер майдонини доимий фойдаланишга ажратиб беришни таъминланиши белгиланган.\nШунингдек Ўзбекистон Республикаси Вазирлар Маҳкамасининг 2019 йил 15 февралдаги “Акфа университетини ташкил этиш тўғрисида”ги 130-сон қарорида университетга белгиланган шартлар ҳамда имтиёзлар ушбу қарор кучга киргандан бошлаб 3 йил муддатга тўлиқ қўллананиши кўзда тутилган.\nЯқинда бўлиб ўтган “Муносабат” кўрсатувида қатнашган иқтисод фанлари доктори, профессор Барногул Санақулова ушбу масалага алоҳида тўхталиб, у ердаги бир қатор ҳолатларга эътибор қаратди.\n“Янги қабул қилинган Солиқ кодексига кўра индивидуал кўринишда имтиёзлар берилиши қатъий тақиқланди. Бундан ташқари яқинда Индивидуал тарздаги имтиёзларни бекор қилиш ҳақидаги президент фармони чиқди.\nAkfa унивеситетида давлат ҳиссадорлиги йўқ. У МЧЖ ҳисобланади. Пул тикиб, пул ишлашга қаратилган лойиҳа. Унинг қайси давлатдаги ОТМлар билан ҳамкорлик қилишининг қизиғи йўқ.\nБуларга шунчалик имтиёз берилибди, ҳеч бўлмаса қарор давомида “300-400 нафар кам таъминланган оилалар фарзандлари текинга ўқитилади” дейдиган қисми бормикан десам, бунақа жойи йўқ.\nМана шу қарорнинг ўзида Рақобат тўғрисидаги, Солиқ кодекси, Монополияга қарши курашиш тўғрисидаги Ердан фойдаланиш тўғрисидаги бир неча қонун ҳужжатларининг бузилиш ҳолатлари очиқ кўзга ташланиб турибди.\nАгар ҳозир биз бу нарсага эътиборсиз бўлсак, яна бир йирик монополистни янада йириклашиб бойишига ҳисса қўшган бўламиз”, деди Барногул Санақулова.\nШунингдек қарор муҳокамаси остида бир қатор фикрлар ҳам билдирилган бўлиб, уларнинг айримларини эътиборингизга ҳавола қиламиз.\nBAKIROV OTABEK ORIFOVICH: “Нега хусусий мақомдаги университетга “Манзарали боғдорчилик ва гулчилик” МЧЖ балансида бўлган 29,48 га ер майдонини доимий фойдаланишга ажратиб берилиши керак? Давлат университети эмас, жамоатчилик университети эмас. Хизматлари ва ўқиш пуллик.\nМоҳиятига кўра Қибрайдаги энг қиммат жойдаги участкаларни эгаллаб олиш учун тузилган лойиҳа бу.\nУниверситет учун янги ўқув корпуслари учун ер майдони керак экан, қолганлар сингари сотиб олсин. Бозор баҳосида. Очиқ савдода.\nЯна “Манзарали боғдорчилик ва гулчилик” МЧЖга қарашли мулкларни бузиш, дарахт кўчатларини Тошкент шаҳрига экиш учун кўчириш Тошкент шаҳар ҳокимлиги зиммасига юклашдан уялмайсизларми? 30 гектар ер Артикходжаев манфаатларидаги компанияга текин, мулк бузиш ва дарахтларни кўчириш солиқ тўловчилар ҳисобидан”.\nOlmosbek Mallabaev: “Абсурд қарор лойиҳаси. Ҳукумат лоббистлар қўлида бир инструмент бўлиб қолгани жуда хам ачинарли холат. Артиқходжаев ва унинг корхоналарига ноль қийматдаги барча мулклар бепул бериб юборилди, барча лойиҳалар тендерсиз берилмоқда, барча имтиёзлар фақат уларга берилмокда, барча харажатлар эса биз солиқ тўловчилар хисобидан қопланмокда. Бу қарор лойиҳаси ҳам халққа қарши қарор деб биламан. Давлатга ҳеч қандай алоқаси йўқ, миллиардлаб пул тўлаш қобилиятига эга монополистларга давлат ерларининг текинга беришига қаршиман.\nАдлия вазирлиги, монополияга қарши кураш қўмитаси ва барча блогерлардан мазкур ҳалққа қарши қарор лойиҳасини адолатли таҳлил қилинишини ва давлат мулкини ҳимоя қилишни сўраб қоламан”.\nЭнди мазкур масаланинг шаръий қисмига эътибор берсак. Гарчи, “истеъмолчи ҳуқуқи” деган истилоҳ айни шаклда йигирманчи асрдан бери пайдо бўлиб қолган бўлса-да, аслида фиқҳнинг муомалот бобида истеъмолчи ҳуқуқларининг ҳимояси амалий тарзда ўз ифодасини топган. Унинг ҳуқуқларини бузадиган қатор савдо турлари тақиқланган. Мазкур савдо турларидан бири фиқҳий манбаларда “ал-Иҳтикор” деб юритилади. Иҳтикор бу замонамиздаги монополия сўзига муқобил сўздир. Бироқ, иқтисодий назариядаги “монополия” билан фиқҳий истилоҳдаги “монополия”нинг таърифлари орасида ўзига хос тафовут ва фарқлар мавжуд. Бу табиий ҳамдир. Зеро, фақиҳлар “иҳтикор”га ўз замоналарида ҳукмрон бўлган яшаш тарзидан келиб чиқиб, ўша пайтларда одамлар энг кўп эҳтиёжи тушадиган маҳсулотлар доирасида таъриф берганлар. Шунингдек, унинг шаръий ҳукми борасидаги сўзларини ҳам асосан диний манбаларга таяниб гапирганлар. Шу боис, замонавий иқтисоддаги “монополия” билан фиқҳий истилоҳдаги “иҳтикор” бир-бирига ҳар жиҳатдан мувофиқ келмаслиги мумкин. Балки, уларнинг ўзаро кесишадиган нуқталари бўлганидек, ажраладиган нуқталари ҳам мавжуд. Аммо, шуниси аниқки, монополия қайси кўринишда бўлмасин иқтисод учун зарарли бўлган амалиётдир. Монополия туфайли истеъмолчи ҳуқуқлари бузилади, жамият ҳаётига зарар етказилади.\nФуқаҳолар бу сўзни ўхшаш лафзлар ва бир-бирига яқин маънолар билан таърифлаганлар. Жумладан, ҳанафий мазҳаби уламоларидан Ҳаскафий “ад-дурр ал-мунтақо”нинг шарҳида шундай дейди: “иҳтикор сўзи шаръан озуқа ва шунга ўхшаш нарсаларни (кўплаб миқдорда) сотиб олиб, уни то нархлар қимматлашгунга қадар (камида) қирқ кун давомида (бозорга чиқармай) ушлаб туришдир. Зеро, Набий соллаллоҳу алайҳи ва саллам шундай деганлар: “Кимки, мусулмонларга қирқ кун давомида иҳтикор қилса, Аллоҳ уни мохов касали ва касод бўлиш балосига дучор этади”.\nАкфа университет Монополия Махсус таҳлил\n5108 12:00 17.02.2019


ИнтерФУТБОЛ :: Отабек Зокиров: «Суперлигада яққол аутсайдерни кўрмаяпман»\nОтабек Зокиров: «Суперлигада яққол аутсайдерни кўрмаяпман»\nЎтган йилни Навоийнинг «Қизилқум» жамоасида ўтказган ҳужумчи Отабек Зокиров яқинда АГМК аъзосига айланиб, олмалиқликлар билан бир йиллик шартнома имзолади.\nАввалги мавсум «Қизилқум» либосида 28та ўйинда жами 2023 дақиқа ҳаракат қилган Отабек ўз ҳисобига 6та гол ёздириб қўйди. Виктор Кумиков бошчилигидаги мураббийлар штаби Зокировнинг ҳужум чизиғидаги рақобатни кучайтира олишига ишонмоқда.\nБу ишонч қанчалик оқланишини албатта, вақт кўрсатади. Маҳоратли футболчи биз билан суҳбатда янги жамоаси ва келгусидаги режалари ҳақида гапирди.\n- Отабек, ўтган мавсумни «Қи-зилқум»да ўтказдингиз. Лекин кутилмаганда Навоийни тарк этдингиз. Бунинг сабаби фақат шартноманинг якунланганидами?\n- Мавсум тугагач, «Қизилқум» клуби раҳбарияти, мураббийлар штаби ва футболчилар билан дўстона кайфиятда хайрлашдик. Жамоадан ўзимнинг шахсий сабабларимга кўра кетдим. Яхши ниятлар билан АГМК клубига ўтдим.\nНасиб қилса, янги мавсумни кўтаринки кайфиятда ўтказиб, олмалиқлик мухлисларни чиройли ўйинимиз билан хушнуд этишга интиламиз. Шу ўринда ўз олдимга ҳам юқори мақсад ва талабларни қўйганман. Бунинг учун меҳнат қилишда давом этаман.\n- Ўтган мавсумдаги иштирокингиздан кўнглингиз тўлдими?\n- Умумий олганда, ҳа! Лекин бунданда сермаҳсулроқ ўйин кўрсатишим мумкин эди. Фурсатдан фойдаланиб, «Қизилқум» раҳбариятига миннатдорчилик билдираман ва янги мавсумда уларга омад тилайман.\n- «Қизилқум»да ҳужум чизиғида ўйнадингизми?\n- Жамоа бош мураббийи Ҳамид Актамов мени кўпроқ қанотларда синаб кўрди. Ўзимга марказий ҳужумда ўйнаш маъқулроқ.\n- АГМКдан тушган таклифнинг нимаси сизни ўзига қаратди?\n- Яқинларим билан маслаҳатлашгач, АГМКнинг чорловига розилик бердим. Олмалиқда яхши жамоа шаклланди. Қолаверса, бу ерда дўстларим ҳам кўп. Зиммамизга юклатилган вазифани бажаришга ҳаракат қиламиз.\n- Жамоага шахсан Виктор Кумиковнинг ўзи чақирдими?\n- Таклиф тушган пайтда Виктор Балютович юртига жўнаб кетганди. Сафар олдидан ёрдамчиларига кўз остига олиб қўйган бир гуруҳ футболчиларнинг рўйхатини берган экан. Унда мен ҳам бўлганим учун Мухтор Қурбонов жамоа йиғинига чақирди.\n- Кумиков келганидан кейин гаплашдингларми? Бу мураббийнинг кучли жиҳатлари нимада экан?\n- Очиғини айтсам, ушбу мутахассис билан танишдиму, лекин бафуржа суҳбатлашганимча йўқ. Мураббийнинг салоҳияти у ўтказаётган машғулотларда шундоққина сезилиб туради.\nХорижда узоқ вақт ишлагани билинади. Қозоғистоннинг «Шахтёр» клуби билан катта натижаларга эришди.\n- АГМК билан қанча муддатга шартнома имзоладингиз?\n- Келишув бир йилга мўлжалланган.\n- Кам эмасми? Умуман, мана шундай қисқа муддатли шартномаларга муносабатингиз қандай? Футболчиларда клубга нисбатан ишонч йўқми ёки аксинчами?\n- Ишонч йўқ, дея олмайман. Масалан, бу йил АГМКда асосан бир йиллик битимлар тузилди.\n- Мавсумга тайёргарликнинг асосий босқичлари Туркияда ўтказилди. Чемпионатга муносиб тарзда тайёргарлик кўра олдингларми?\n- Албатта. Режа бўйича барча тараддуд амалга ошди. Бунинг натижаси чемпионатдаги иштирокимизда кўринади.\n- Олмалиқда кучли клубларга қарши кураша оладиган рақобатбардош жамоа шаклландими?\n- АГМК олдига юқори ўринлар учун курашиш вазифаси қўйилган. Жамоа бир неча йилдан бери кучли клубларга муносиб қаршилик кўрсатиб келган ва бу ишни янги мавсумда ҳам уддалай олишига ишонаман.\n- «Қизилқум»нинг маош бўйича сиздан қарзи йўқми?\n- Йўқ. Ҳисоб-китоб ишлари тўлиқ амалга оширилган.\n- Шахсан сиз жорий мавсумдан нималар кутяпсиз? Суперлига номига мос тарзда ўтармикан?\n- Кўпчиликнинг фикрича, бу йилги мавсум аввалгиларидан шиддат бобида ажралиб туради. Қизиқарли чемпионат бўлиши кутиляпти.\nШу жиҳатдан олиб қарасак, Суперлиганинг мутлақо ўзгача тарзда ўтишига шубҳа йўқ. Барча жамоалар майдонга худди финал ўйини таассуротида чиқишади. Суперлигада яққол аутсайдер бўлмаса керак.\n- Бундай рақобатда кучли олтиликка кириш осон бўлмайди. Шунга ҳам тайёрмисизлар?\n- Ҳеч кимга осон бўлмайди, лекин иложсиз нарсанинг ўзи йўқ. Бунинг учун мураббийларнинг айтганини тўлиқ бажариб, ўзимиз ҳам астойдил интилсак, албатта, мақсадимизга эришамиз.\n- Клуб раҳбарияти аниқ вазифа қўйдими?\n- Жамоамиз кучли тўртликка киришга ҳаракат қилади. Аммо бу билан совринли ўринлар учун курашмаймиз, демоқчимасман.\n- Аввалги жамоангизда 9-рақам остида ўйнагандингиз. АГМКда-чи? Умуман, либосдаги сонлар сиз учун муҳим аҳамиятга эгами?\n- Алоҳида эътибор қаратмайман. Лекин ёқтирган рақамларим бўлса йўқ демайман. АГМКда «77»ни танладим.\n- Отабек, реал қараганда, бу йил чемпионлик учун курашда қайси жамоанинг имкониятини юқорироқ баҳолайсиз?\n- Ғолиблик учун курашувчи клублар етарлича. Шу сабабли ҳам олдиндан бир нарса дейиш қийин.\nШунга қарамай, «Локомотив», «Пахтакор», «Насаф» ва «Бунёдкор» бу курашда бошқалардан устунроқ кўриняпти. Ҳар қандай ҳолатда ҳам янги мавсум мухлисларни зериктириб қўймайди.


ТАЧМУРОД АГАМУРОДОВ: «БУХОРО» «ДИНАМО»ГА НОҚУЛАЙ РАҚИБ»\n«Динамо» - «Бухоро» (0:1) учрашувидан сўнг, меҳмонлар бош мураббийи Тачмуродо Агамуродов журналистлар саволларига жавоб қайтарди.\n- Бу ғалабамиз билан бухоролик футбол мухлисларини табриклайман. Улар ғалабани соғиниб қолишган эди. Бугунги ўйинда ҳамжиҳатлик билан ҳаракат қилдик. "Динамо" ҳам ёмон ўйнамади, ўйин оғир бўлди ва омад эса биз томонда бўлди. Шу пайтгача сўнгги дақикқларда бир неча бор тўп ўтказиб юборгандик. Бугун эса 95-дақиқада гол киритдик.\n- Жасур Ҳасанов бугун сардорлик боғичи билан майдонга тушди? Бу сизнинг қарорингизми?\n- Худди шундай. Жасур Бухоро мактаби тарбияланувчиси. Болалар ҳам бу қароримни қўллаб-қувватлашди. Шу кунгача сардорлик вазифасини бажариб келган булган Тарасенко ҳам бу қарорни қўллаб-қувватлади. Жасур бугун сардорларга хос ўйин ҳам кўрсатди. Ўзи аслида сардор футболчи маҳаллий футболчи бўлиши керак.\n- Коваленко бугун сўнгги умид чораси учун "Динамо" ўйинчисига сариқ карточка курсатди. Мен ўша пайтда захира ўриндиғи олдида эдим. Сиз ўша вақт айтган гапларингизни шу ерда ҳам такрорлай оласизми?\n- Ўйин вақтида кишида ҳиссиётлар жўш уради. Менимча, ҳакам қизил карточка кўрсатиши керак эди: майдон марказидан тўп билан қочган футболчини жарима майдони чизиғи устида орқадан чалишди. Ҳамманинг ўзининг виждонига ҳавола. Мен ҳакамлар бригадаси хатти-ҳаракатларини изоҳламайман. Захира ўриндиғида эса кўп нарсалар дейишим мумкин. Менимча, буни матбуотда ёритиш шарт эмас. Чунки мен ишлаётган бўламан.\n- Бугун яхши ўйнаб турган 21-рақамли ўйинчингиз (Какаладзе)ни нега ўйиндан олдингиз?\n- Унда чарчоқ аломатлари сезилиб турганди. Ўйинга янги қон керак бўлиб турган эди. Умид қилганимдек, ўйинни кучайтирувчи ўйинчини туширдим. Унинг ўрнига тушган футболчи узоққа аут отиши билан ёдда қолди.\n- Яқинда кубок учрашувида ҳам шу стадиондан ғалаба билан қайтган эдингиз? Бугунги ғалабада "Динамо" билан яқингинада ўйнаганингизнинг фойдаси бўлдими?\n- Қайсидир маънода бўлди. Лекин унутмаслик керакки, "Динамо" футболчилари ҳам яқинда ютқазган жамоага қарши ютаман деб майдонга тушган. Менимча, жамоалар учун ноқулай рақиблар бўлади. Менимча, "Бухоро" "Динамо" учун ноқулай рақиб. Чунки ўтган йилиям Самарқанддан ғалаба билан қайтган.\nЎқилди (марта): 1702. Киритилган сана: 2012-06-21 00:00:00.


Латвия бош вазири Ригадаги фожиа туфайли истеъфо берди - www.Voydod.net\nЛатвия бош вазири Ригадаги фожиа туфайли истеъфо берди\nЛатвия бош вазири Валдис Домбровскис истеъфога чиқади. У ўз қарори ҳақида журналистларга шахсан маълумқилди.\nРеспублика президенти Андрис Берзиньш билан учрашувдан сўнг ўтказилган матбуотанжуманида бош вазир ўзининг қарори Золитудадаги Maxima савдо марказининг қулаши билан\n"Менимча,бундай вазиятда парламент кўпчилигининг қўллаб-қувватлаши ва янгиишонч мандатига эга бўлган янги ҳукумат зарур", - дейди Домбровскис.\nБундан ташқари, бош вазир Латвияаҳолисига қўллаб-қувватлагани учун миннатдорчилик билдириб, ўзига юкланган мажбуриятни тегишли тарздаэплай олмагани учун узр сўради.\nЭслатиб ўтамиз, “Максима” савдо марказининг томи қулаб тушишинатижасида 54 киши ҳалок бўлган ва 29 киши жароҳатланган эди. Ҳозир Латвия полицияси тергов ишларини олиб бормоқда, жиноий иш қўзғатилган.\nШу ўринда, ДомбровскисЛатвия сиёсатида анчадан буён фаолияткўрсатиб келаётганини қайд этиш жоиз. У мамлакат бош вазири лавозимида ўз ўтмишдошларидан узоқроқ ишлади.Латвия ҳукуматидаги бошқа сиёсатчилар ҳам истеъфога чиқиши эҳтимоли бор.


Сервер Жепаров яна бир бор 'Осиёнинг энг яхши ўйинчиси' деб топилиши мумкин - BBC O'zbek\nЎзбекистон миллий терма жамоаси сардори Сервер Жепаров Осиё Футбол Конфедерациясининг "2011 йилнинг энг яхши ўйинчиси" номинациясига номзодлар қаторидан жой олди.\nСервер Жепаров ушбу мақомга даъвогарлик қилаётган ягона Марказий Осиё минтақаси вакилидир.\nСервердан ташқари янги рўйхатда яна Осиё қитъаси давлатларидан бўлган 14 та футболчи бор.\nУлардан аксариятини Жанубий Корея ва Япония вакиллари ташкил этишади.\nЖумладан, 2010 йилги Осиё Кубогининг энг кучли ўйинчиси, деб топилган Кейсуке Хонда ҳам ушбу мақомга даъвогарлик қилмоқда.\nАммо, айни ўринда шуни таъкидлаш жоизки, ушбу рўйхат 2014 йилги Жаҳон чемпионатининг саралаш босқич ўйинларидан кейин яна ўзгариши мумкинлиги айтилади.\nСервер Жепаров "Осиёнинг энг яхши ўйинчиси" бўлиш билан бирга бир неча бор "Ўзбекистоннинг энг зўр футболчиси", деб ҳам топилган.\nБу йилги "Осиёнинг энг яхши футболчиси" 23 ноябр куни аниқланади.\nЯнги рўйхатга тушган Осиё қитъаси вакиллари билан таққосларкан, ўзбекистонлик фахрий футбол шарҳловчиси Ахбор Имомхўжаев Сервер ўзининг меҳнаткашлиги билан ажралиб туради, дейди.\n"Сервер Жепаров ўзини ярим ҳимоячилар қиладиган қора ишлардан олиб қочмайди. Тўпсизми, тўп биланми, тўпни олиш, тўпни шерикларига ошириб бериш, янги комбинацияларни бошлаб бериш борасида Сервер ҳақиқатдан ҳам Осиёдаги энг кучли ўйинчилардан бири".\nТаниқли футбол шарҳловчиси Сервер Жепаровнинг миллий терма жамоа ўйинларида бўладими ёки клуб учрашувларида, катта тезликда ўйнаш олиш маҳоратига эга эканини ҳам урғулайди.\n"Сервер биринчи дақиқадан охирги дақиқагача майдонда жон бериб ҳаракат қилиши билант рўйхатдаги қолган рақиб номзодлардан анчагина устун", дейди Ахбор Имомхўжаев.\nУнинг айтишича, Ўзбекистон миллий терма жамоаси сардорини яна бир бор "Осиёнинг энг яхши футболчиси" рўйхатига киритишда масъуллар унинг ана шу жиҳатларини инобатга олган бўлишлари тайин.\nЎзбекистон футболи афсонаси Биродар Абдураимов ҳам қолган рақибларига қараганда, Сервернинг тактикаси, техникаси яхши, дейди.\nУнга кўра, "бунақа қобилиятни футболчига фақат Худо беради".\n"Майдонда мияси тез ишлайди. Тепни зудлик билан кимга оширишни билади. Унинг шу томонларига яхши баҳо беришяпти".\nФахрий футболчи ёши 30 ни қоралаб қолганига қарамай, Сервер яхши формада эканини ҳам таъкидлайди.\n"Яқинда Япония миллий терма жамоасига қарши учрашувда ҳам Сервер яхши ўйин кўрсатди".\nАгар ўтган йилги расмий маълумотларга қараладиган бўлса, Сервер Жепаров "Пахтакор" ва "Бунёдкор" сафларида Осиё чемпионлари лигасида ўтказган 58 учрашувида рақиблари дарвозасига саккизта тўп киритган.\nЎзбекистон миллий терма жамоаси Сервер Жепаров сардорлиги остида Қатарда бўлиб ўтган 2010 йилги Осиё Кубогида қойилмақом ўйин кўрсатиб, ўз тарихида илк бор қитъанинг энг яхши тўрт жамоаси сафларига кирганди.


Битта кубок учун 32 жамоа: «Самовий олимпиячилар»\nБитта кубок учун 32 жамоа: «Самовий...\n06.06.2018 09:34 0 4832\nФутбол бўйича жаҳон чемпионати иштирокчилари ҳақидаги туркум мақолаларни сайтимизда эълон қилишда давом этамиз. Навбат Уругвайга!\nЛақаби: «Чарруа», «Самовий олимпиячилар».\nБош мураббий: Оскар Табарес.\nСардор: Диего Годин.\nЭнг кўп ўйин ўтказган футболчи: Макси Перейра (124).\nТўпурар: Луис Суарес (50).\nУй стадиони: Сентенарио.\nФИФА рейтингида: 17 (2018 йил 17 май).\nЭнг юқори ўрин: 2 (2011 йил июль).\nЭнг паст ўрин: 76 (1998 йил декабрь).\nИлк расмий ўйин: Уругвай – Аргентина 2:3 (Монтевидео, Уругвай; 1901 йил 16 май).\nЭнг йирик ғалаба: Уругвай – Боливия 9:0 (Лима, Перу; 1927 йил 6 ноябрь).\nЭнг йирик мағлубият: Уругвай – Аргентина 0:6 (Монтевидео, Уругвай; 1902 йил 20 июль).\nЖаҳон чемпионатидаги иштироки: 12 марта (чемпион: 1930, 1950 йиллар).\nАмерика кубоги: 39 марта (чемпион: 15 марта).\nИлк жаҳон чемпиони ва…\nКўпчилик Уругвайни футбол бўйича биринчи жаҳон чемпиони сифатида яхши билади. Бу тўғри, аммо мамлакат футболи унгача ҳам жуда ривожланган эди. 1924 ва 1928 йилги олимпиада баҳсларида ҳам айнан уругвайлик футболчилар ғолиб бўлишгани бунга яққол мисол. 1934 ва 1938 йилги жаҳон чемпионатларининг Европада бўлиши иқтисодий жаҳатдан унчалик бақувват бўлмаган давлат учун ортиқча харажат сифатида баҳоланади. Зеро, кўпгина мутахассислар борди-ю Уругвай 1930-йиллардаги яна иккита жаҳон чемпионатида қатнашганида шубҳасиз чемпион бўлишини айтишади.\nБразилия таслим этилди\nИккинчи чемпионлик дастлабкисидан йигирма йил ўтиб азалий рақиб Бразилия майдонларида қўлга киритилди. Байрамона безатилган муҳташам «Маракана» стадиони мезбонлар томонидан эришилажак дастлабки ғалабага тайёргарлик кўрарди. Адемир, Нилтон Сантос, Жаир, Зизино каби ўша давр юлдузлари Уругвайни янчиб ташлашга тайёр эди. Ҳал қилувчи финал баҳси олдидан Рио-де-Жанейро ва унинг атрофидаги шаҳарлар мезбонлар ғалабасини ифода этувчи турли кўринишдаги плакатлар билан тўлиб кетган бўлса-да, ўйин уругвайликларнинг ғалабаси билан якунланди. Стадионга йиғилган юз минг мухлис мамлакат тарихидаги энг катта (2016 йилнинг ёзигача, албатта) шармандаликнинг гувоҳи бўлишди. Ҳал қилувчи тўпни келиб чиқиши италиялик бўлган Алсидес Гижжа киритди.\nУругвай футболининг кейинги муваффақиятлари кўпроқ клублар миқёсида қўлга киритилган. Пойтахтнинг «Насионал» ва «Пенярол» жамоалари Либертадорес кубогини тез-тез қўлга киритиб туришарди. Терма жамоа эса шундан кейин жаҳон чемпионати совриндорлари қаторидан жой ола билмади. Икки бор улар бронза медалларга яқин келишган эди. Аммо 1970 йили Мексикадаги чемпионатнинг ярим финалида Хуан Мухико ва Виктор Эспарраго каби етакчиларига эга уругвайликлар Пеле бошлиқ Бразилияга ютқазишган бўлса, 2010 йили ЖАРда бўлиб ўтган жаҳон чемпионатида Нидерландия тўсиғидан ўта олишмади. Аммо Диего Форлан, Луис Суарес, Диего Лугано каби футболчилар билан бир йилдан сўнг Америка кубогида зафар қучиб, ўн беш йиллик совринсизликка чек қўйишди.\nБугунги Уругвайда иккита асосий юлдуз бор. Бири Эдисон Кавани, иккинчиси Луис Суарес! Агар биттасини танлаш керак бўлса, тарози палласи барибир «Барселона» ҳужумчиси томонига оғиб кетади. 30 ёшли ҳужумчи тўпурарлик қобилиятининг юксак чўққисига айнан Каталония клубида эришди. У биринчи марта ЖАРдаги чемпионатнинг Ганага қарши чорак финалида дарвозабондан ўтган тўпни қўли билан қайтариб, қайсидир маънода жамоасини мағлубиятдан қутқариб қолган ва бутун дунёга машҳур бўлиб кетганди.\nБразилиядаги чемпионат унинг янги қирраларини очди. Рақибининг қулоғини ташлаб олиши уни футболдан тўрт ойга бадарға қилди. Ана шундай ҳолатда ҳам дунёнинг энг кучли клубига трансфер қилинган футболчи кейинчалик футбол тарихидаги энг кучли «трио»нинг аъзосига айланди. Суарессиз Уругвай қандай бўлишини «Копа Сентенарио»да кўрдик. Кавани терма жамоага етакчилик қила олмади. Ҳатто жароҳатланган шериги билан бўлган рақобатда ҳам у мағлубиятга учради. Суарес бўлмаса «Чарруа»га нафақат тўпурар ҳужумчи, балки ўйинга дард, куч ва мазмун олиб кирадиган одам етишмайди.\nБиринчи даврада Эквадор ва Бразилия билан баҳслардагина очко йўқотган Оскар Табарес шогирдлари саралаш баҳсларини анча ишончли тарзда бошлашди. Кейинги қоқилиш Лионел Месси бошлиқ аргентиналикларга қарши меҳмондаги ўйинда юз берди.\nЖисмоний толиқиш ва бош мураббийнинг бетоблиги терма жамоа ўйинларига жиддий таъсир кўрсатди. 2017 йилни 3 та кетма-кет мағлубият билан бошлаган Уругвай терма жамоасининг аҳволи ёмонлаша бошлади. Айниқса, аутсайдер Венесуэлага очко тақдим этилиши вазият жиддийлашаётганидан далолат берарди. Аммо асосий рақобатчиларнинг оқсашлари Уругвай терма жамоаси аҳволини сўнгги тур олдидан жуда яхши ҳолатга олиб келди. Улар жаҳон чемпионатига чиқиш учун маҳаллий «Сентенарио»да мотивациясиз қолган Боливия терма жамоаси билан камида дуранг ўйнашлари кифоя қиларди. Вазифа ортиғи билан уддаланди, сўнгги баҳсда 4:2 ҳисобида ғалаба қозонган «Чарруа» кетма-кет учинчи марта жаҳон чемпионати финал қисмига йўлланма олди.\n2017 йил 11 октябрь\nСуарес 2 та\nУругвайликлар бўлажак чемпионат қуръасидан хурсанд бўлишлари турган гап. Сабаби гуруҳ баҳсларида улар кучсизроқ жамоалар билан рўбарў келишади. Масалан, биринчи саватдаги мезбон Россия ўрнида Бразилия ёки Германия терма жамоалари бўлиши ҳам мумкин эди. Гуруҳдаги қолган жамоалар ҳам жаҳон чемпионатида тажрибасиз ҳисобланган Миср ва Осиё вакили Саудия Арабистонидир.\nБутун Россия аҳли сўнгги тургача Уругвай терма жамоаси кейинги босқич масаласини ҳал этишидан умидвор бўлса ажаб эмас. Зеро, учинчи турдаги мотивациясиз Уругвай билан биринчи турда ҳар қандай ҳолатда ҳам очко олишга интиладиган Уругвайнинг фарқи бор.\nЎзаро ўйинларга келсак, Уругвай терма жамоаси гуруҳ баҳсларидаги жамоалар билан бирор марта ҳам расмий ўйинларда учрашмаган. Агар Россияни собиқ СССРнинг вориси сифатида баҳоласак, 48 йил олдин Мекискада бўлиб ўтган жаҳон чемпионати чорак финал баҳсида уругвайликлар кичик ҳисобда ғалаба қозонишган\nЖЧ-2018 уругвай терма жамоаси\nСпорт 20/07, 20:56\nСпорт 20/07, 18:15


2016 йил 27 январь куни BJ’s Wholesale Club чакана савдо компанияси Пахта мажбурияти (Cotton Pledge)га имзо чеккан 200 дан ортиқ бренд ва компания сафига қўшилди. Бу билан у Ўзбекистон ҳукумати ўзининг пахта секторида мажбурий меҳнатдан фойдаланишга чек қўймаганига қадар ўзбек пахтасидан маҳсулотлар ишлаб чиқармасликни ўз зиммасига олди.\n“Сифатли кийим-кечак ва уй учун товарлар ишлаб чиқарувчи чакана савдо компанияси ўлароқ, Ўзбекистон ёки бошқа ҳар қандай давлатда мажбурий меҳнатнинг ҳар қандай кўринишига йўл қўймаслик ҳақида гапиришда давом этишимиз шарт”, деди сифат ва атроф муҳит муҳофазасини таъминлаш бўйича вице-президент ёрдамчиси Скотт Уильямс компания томонидан тарқатилган пресс-релизда.\nПахта ишлаб чиқаришдаги мажбурий меҳнат кўплаб мамлакатларда ҳалигача кенг тарқалганига қарамай, ҳеч бирида Ўзбекистондагичалик улкан ташкилий кўламга эга эмас. Ўзбекистон ҳукумати ҳар йили бир миллиондан ортиқ фуқарони мамлакат пахта далаларида ишлашга мажбурлайди. Ҳар кузда ҳукумат университетлар ва давлат муассасаларини бир неча ойга ёпиб қўяди ва талабалар, ўқитувчилар ва давлат хизматчиларини пахта далаларига жўнатади. Кийим-кечак ва уй учун товарлар ишлаб чиқарувчи компанияларнинг қўллаб-қувватлаши ва ҳамкорликдаги саъй-ҳаракатлари муваффақият келтирди. Ўзбекистон ҳукумати вояга етмаган болаларни пахтага ёппасига жалб қилишни тўхтатди. Аммо мажбурий меҳнатнинг барча кўринишларига чек қўйиш учун пахтачилик тизими ислоҳ қилинишини шарт.\n“Пахта мажбуриятини имзолаб, BJ’s компанияси ўзига етакчилик вазифасини олди. Глобал таъминот занжирида мажбурий меҳнатдан фойдаланиш орқали ишлаб чиқарилган материаллардан воз кейиш қийин масала. Лекин BJ’s каби компанияларнинг бу ҳаракатга қўшилиши ва бутун тармоқда ўзгаришлар ясаш йўлидаги кучларни бирлаштириши орқали бунинг имкони бор. Бу ҳужжатни имзолаган ҳар бир компания дунёмизни замонавий қулликка барҳам беришга бир қадам яқинлаштиради”, деди Ўзбекистондаги мажбурий меҳнатга қарши Пахта мажбурияти ташаббускори бўлган Responsible Sourcing Network ноҳукумат ташкилоти директори Patricia Jurewicz.\nЎзбек пахтасидан фойдаланмасликка доир Пахта мажбуриятини имзолаган ташкилотлар рўйхатини қуйида кўриш мумкин.\ndata-title="BJ’s Wholesale Club савдо компанияси ўзбек пахтасидан воз кечади" data-description="2016 йил 27 январь куни BJ’s Wholesale Club чакана савдо компанияси Пахта мажбурияти (Cotton Pledge)га имзо чеккан 200 дан ..." data-image="https://eltuz.com/wp-content/uploads/2016/02/rasm807.jpg" data-url="https://eltuz.com/kundalik/2209/" data-services="facebook,odnoklassniki,twitter,telegram" data-counter="ig">\nКаттақўрғонлик терговчи аёлларни камера олдида ечинтириб таҳқирлади\nМилиция капитани, Каттақўрғон шаҳри ички ишлар бўлими терговчиси Санъат Умаров иккита ўзбек аёлини видеокамера олдида ечинтириб таҳқирлади. Воқеа акс ...\nАmnesty: Ўзбек ҳукумати айғоқчилиги фаоллар ҳаётини оғирлаштирмоқда\nАmnesty International ташкилоти 31 март куни “Қайда бўлма биз сени топамиз” дея номланган ҳисоботини чоп қилди. Айни ҳисоботида, инсон ...\n“Оқ барқутга ўраманглар руҳсиз танимни…”\nМуғанний (Ғанижон Ҳолматов) 1949 йил Ўш шаҳрида туғилган. Тошкент Театр ва рассомчилик институтини тамомлаган. Шоир 2014 йилнинг 9 июнида ...\nСорри, албатта, бироқ мен прогрессив Президентимизнинг кечаги фармонини тушунмадим. Нимага тўй индустриясини бузиш керак? Ҳозир тўй анъаналаридан, айниқса, бадавлат ...


САМАРҚАНД ВИЛОЯТИ БАНДЛИК БОШ БОШҚАРМАСИ - Меҳнатга ҳақ тўлаш\nМен қонун ҳужжатлари билан энг кам ойлик иш хақи миқдори белгиланишини биламан. Айтингчи, ойлик иш ҳақининг энг кўп миқдори бўйича чекловлар борми?\nЙўқ, мавжуд эмас. Меҳнат кодексининг 153-моддаси биринчи қисмига мувофиқ меҳнат ҳақининг миқдори иш берувчи билан ходим ўртасидаги келишувга биноан белгиланади. Меҳнат ҳақи қонун ҳужжатлари билан белгиланган энг кам миқдордан оз бўлиши мумкин эмас ва унинг энг кўп миқдори бирон бир тарзда чекланмайди.\nВақтинчалик моддий қийнчиликлар бўлаётганлигини важ қилиб иш берувчи бизга иш ҳақини беришни кечиктирмоқда. Унинг харакатлари қонунийми?\nИш берувчингизнинг харакатлари ноқонуний. У Меҳнат кодексининг 154-модда талабларини бузмоқда. Унга кўра иш берувчи ўзининг молиявий ҳолатидан қатъи назар, ходимга бажарган иши учун ҳақни белгиланган меҳнат ҳақи шартларига мувофиқ Меҳнат кодексининг 161-моддасида кўрсатилган муддатларда тўлаши шарт.\nМеҳнат кодексининг 155-моддасига кўра, муайян давр учун белгиланган меҳнат нормасини ва меҳнат вазифаларини тўлиқ бажарган ходимнинг ойлик меҳнат ҳақи Меҳнатга ҳақ тўлаш Ягона тариф сеткасининг 1 разрядида белгиланган миқдорданоз бўлиши мумкин эмас.\nЎзбекистон Республикаси Президентининг 2012 йил 5 октябрдаги ПФ–4450-сон “Иш ҳақи, пенсиялар, стипендиялар ва ижтимоий нафақалар миқдорини ошириш тўғрисида”ги Фармонига кўра, 2012 йил 1 декабрдан бошлаб Ўзбекистон Республикаси ҳудудида энг кам иш ҳақи ойига 79 590 сўмни ташкил қилади.\nМеҳнат ҳақининг энг кам миқдорига қўшимча тўловлар, устамалар, рағбатлантириш тарзидаги тўловлар, нормал иш вақтидан четга чиққан ҳолда бажарилган ишлар учун оширилган миқдорда тўланадиган ҳақлар шунингдек район коэффициентлари қўшилмайди.\nШунингдек, Ўзбекистон Республикаси Президентининг 2011 йил 30 декабрдаги ПҚ–1675-сон қарорининг 4-бандига мувофиқ, 2012 йилнинг 1 январидан бошлаб республиканинг барча ташкилотларида меҳнат ҳақи миқдори меҳнатга ҳақ тўлашнинг Ягона тариф сеткаси бўйича биринчи разряддан кам бўлмаган ҳолда белгиланган.\nМеҳнат шартномасини тузиш вақтида менга тўланадиган иш ҳақи давлат томонидан белгиланадиган энг кам ойлик иш ҳақининг 7 баравари миқдорини ташкил этишини иш берувчи билан келишиб олган эдик. Бироқ, ўтган ҳафта мени 8 кундан кейин иш ҳақим иш берувчи томонидан 10 фоизга камайтирилиши ҳақида огоҳлантиришди. Иш берувчи меҳнат шартномасининг шартларини бундай йўл билан ўзгартириши мумкинми?\nЙўқ, мумкин эмас. Меҳнат кодексининг 156-моддаси иккничи қисмига кўра, меҳнатга ҳақ тўлашнинг якка шартларини ходим учун ноқулай томонга ўзгартиришга унинг розилигисиз йўл қўйилмайди. Истисно тариқасида бундай ўзгартишга:\nтехнологияда, ишлаб чиқариш ва меҳнатни ташкил этишда ўзгаришлар юз берган тақдирда, башарти меҳнатга ҳақ тўлашнинг аввалги шартларини сақлаб қолиш мумкин бўлмаса;\nқонунда назарда тутилган бошқа ҳолларда йўл қўйилиши мумкин.\nБироқ, мазкур модданинг 3-қисмига кўра, бўлажак ўзгартириш ҳақида ходим камида икки ой олдин огоҳлантирилиши лозим.\nМен бўлим бошлиғи лавозимида ишлайдиган корхонада жорий йилнинг сентябрь ойида мендан ташқари барча ходимларнинг, шунингдек мен бошчилик қиладиган бўлим ходимларининг ойлик иш ҳақлари оширилди. Қонунчилик нуқтаи назаридан бу тўғрими?\nУшбу ҳолатда ходимларнинг иш ҳақлари нима асосда оширилганлигига боғлиқ. Агар ушбу жараён ўртача ойлик иш ҳақинининг ошиши билан боғлиқ бўлиб, бир тоифадаги ходимларнинг иш ҳақлари оширилиб ва бир пайтнинг ўзида бошқа ходимлар иш ҳақининг оширилмаслиги қонунга хилоф ҳисобланиб, Ўзбекистон Республикаси Конституциясининг 18-моддаси ҳамда Меҳнат кодексининг 6-моддасига кўра камситилиш деб топилади.\nАгар иш ҳақининг оширилиши корхонанинг ички тартиб қоидаларидан келиб чиққан бўлса, қонунбузилиш ҳолатини аниқлаш учун иш берувчи томонидан қабул қилинган локал ҳужжат билан танишиб чиқиш лозим.\nҲар қандай ҳолатда сиз иш берувчидан мазкур масала бўйича ёзма тушунтириш олишингиз мумкин ва шундан келиб чиққан ҳолда иш берувчи томонидан қандай ҳаракатлар содир этилиши белгилаб олинади.\nБу ойда иш ҳақи олинадиган кун байрам кунига тўғри келган. Шунга кўра бухгалтер ойлик иш ҳақини тўланишини кечиктириш мумкинми?\nЙўқ, мумкин эмас. Ҳақ тўланадиган кун дам олиш куни ёки байрам кунига тўғри келиб қолса, меҳнат ҳақи шу кун арафасида тўланади.\nЖамоа шартномасида иш берувчининг айби билан ходимга ҳақ тўлаш белгиланган муддатларга нисбатан кечикканлиги учун жавобгарлик назарда тутилиши мумкин.\nМен интернет орқали иш қидириб топдим. Ёзишмалар орқали менга ишга ҳақ тўлаш ишбай эканлигини ва иш ҳақи қачонки фирма ҳисобрақамида пул бўлганда тўланишини маълум қилишди. Бундай ҳолат қонунчилик талабларига мувофиқми?\nЙўқ мувофиқ эмас. Меҳнат кодексининг 154-моддасига кўра, иш берувчи ўзининг молиявий ҳолатидан қатъи назар, ходимга бажарган иши учун ҳақни белгиланган меҳнат ҳақи шартларига мувофиқ (ушбу Кодекснинг 161-моддасига асосан меҳнатга ҳақ тўлаш муддатлари жамоа шартномаси ёки бошқа локал норматив ҳужжатда белгиланади ва ҳар ярим ойда бир мартадан кам бўлиши мумкин эмас. Ходимларнинг айрим тоифалари учун алоҳида ҳолларда Ўзбекистон Республикаси Ҳукумати томонидан иш ҳақи тўлашнинг бошқа муддатлари белгилаб қўйилиши мумкин) тўлаши шарт.\nШу билан бирга, томонларнинг келишувига кўра меҳнат шартномасида белгиланган ойлик иш ҳақи жамоа шартномасидан белгиланган миқдордан кам бўлмаслиги керак.\nСиз топган иш расмийлаштирилмайди ва бунда меҳнат шартномаси тузилмаслиги эҳтимоли бор. Бошқа иш топишга ҳаракат қилинг.\nЎтган ойда корхонамиз атлас тайёрлаб бериш учун катта буюртма қабул қилди ва мен дам олиш ва байрам кунлари ишладим. Лекин, менга ҳанузгача иш ҳақини тўлашгани йўқ. Ушбу иш ҳақи менинг оддий иш ҳақимдан фарқланадими?\nҲа, фарқ қилади. Меҳнат кодексининг 157-моддасига кўра, иш вақтидан ташқари ишлар, дам олиш кунлари ва байрам кунларидаги ишлар учун камида икки ҳисса миқдорида ҳақ тўланади. Тўланадиган ҳақнинг аниқ миқдори жамоа шартномасида, агар у тузилмаган бўлса, – иш берувчи томонидан касаба уюшмаси қўмитаси ёки ходимларнинг бошқа вакиллик органи билан келишиб белгиланади.\nБайрам ёки дам олиш кунидаги иш сизнинг хоҳишингизга қараб бошқа дам олиш куни (отгул) бериш билан қопланиши мумкин. Байрам ёки дам олиш кунидаги иш ёхуд иш вақтидан ташқари бажарилган иш учун бошқа дам олиш куни берилган тақдирда, бундай ишлар учун камида бир ҳисса миқдорда меҳнат ҳақи тўланади.\nТунги ва кечги вақтдаги иш учун ҳақ тўлаш тартиби қандай?\nМеҳнат кодексининг 158-моддасига асосан, тунги вақтдаги ишнинг ҳар бир соати учун камида бир ярим баравар миқдорда ҳақ тўланади.\nЖамоа шартномасида, агар у тузилмаган бўлса, касаба уюшмаси қўмитаси ёки ходимларнинг бошқа вакиллик органи билан келишиб, кечки сменадаги иш учун оширилган миқдорда ҳақ тўлаш назарда тутилиши мумкин. Бевосита тунги сменадан олдингиси кечки смена деб ҳисобланади.\nМен ноширлик корхонасида ишлайман ва кун бўйи йирик консалтинг компаниялари учун реклама тайёрлайман. Буюртмачи томонидан электрон шаклдаги маълумотларда хатоликка йўл қўйилганлиги сабабли тайёрланган маҳсулот яроқсиз ҳолатга келиб қолди. Айтингчи, маҳсулот яроқсизлиги аниқланган кунда ишганим учун менга иш ҳақи тўланадими?\nҲа, тўланади. Меҳнат кодексининг 159-моддасига асосан, ходимнинг айбисиз яроқсиз маҳсулот тайёрланганда ва бекор туриб қолинган вақтда унинг ўртача иш ҳақи сақланади.\nХодимнинг айби билан тайёрланган қисман яроқсиз маҳсулот учун камайтирилган ишбай баҳолар бўйича ҳақ тўланади, бундай баҳолар жамоа шартномасида белгилаб қўйилади, агар у тузилмаган бўлса, иш берувчи томонидан касаба уюшмаси қўмитаси ёки ходимларнинг бошқа вакиллик органи билан келишиб белгиланади.\nХодимнинг айби билан тайёрланган тўлиқ яроқсиз маҳсулот ва бекор туриб қолинган вақт учун ҳақ тўланмайди.\nМен бўлим бошлиғи бўлиб ишлайман ва бўлим ходимлари ишда бўлмаган вақтда уларнинг вазифаларини бажараман. Айтингчи, ушбу вазифаларни бажарганим учун менга иш ҳақи тўлашларини сўрашим мумкинми?\nСўрашингиз мумкин. Меҳнат кодексининг 160-моддасига кўра, бир неча касбда (лавозимда) ишлаганлик, хизмат кўрсатиш доираси кенгайганлиги, бажариладиган ишлар ҳажми ортганлиги, ўзининг асосий иши билан бир қаторда ишда вақтинча бўлмаган ходимларнинг вазифаларини бажарганлик учун, шунингдек ўриндошлик асосида иш бажарилганида (ходим ўзининг асосий ишини бажаришидан ташқари асосий ишидан бўш вақтида меҳнат шартномаси асосида бошқа ҳақ тўланадиган ишни бажарганда), ходимларнинг меҳнат ҳақи миқдори меҳнат шартномасининг тарафлари ўртасидаги келишувга биноан амалда бажарилган иш юзасидан белгиланади.\nМенинг марҳум қайнонам темир йўлда проводник бўлиб ишлаган. У охирги ойлик маошини олмаган. Унинг қариндошлари ёки яқинларидан бири ушбу пулни олиши мумкинми?\nҲа, мумкин. Меҳнат кодексининг 162-моддасига асосан ходим вафот этган кунга қадар олинмаган иш ҳақи унинг оила аъзоларига, шунингдек меҳнатга қобилиятсизлиги туфайли вафот этган шахснинг қарамоғида бўлган шахсларга берилади.\nБухгалтерия ходимларидан бирининг айби билан иш ҳақини ҳисоблашда хатоликка йўл қўйилганлиги натижасида менга ҳисобланиши лозим бўлган суммадан кўпроқ миқдорда иш ҳақи берилди. Мен ҳисобланган ортиқча пулни қайтарашим шартми, рози бўлмасам ҳамми?\nҲа, шарт. Меҳнат кодексининг 164-моддасига асосан қуйидаги ҳолларда ходимнинг розилигидан қатъи назар, меҳнат ҳақидан ушлаб қолинади:\nиш ҳақи ҳисобига берилган авансни ушлаб қолиш учун, хўжалик эҳтиёжларига, хизмат сафарларига ёки бошқа жойдаги ишга ўтганлиги муносабати билан берилган бўлиб, сарф қилинмай қолган ва ўз вақтида қайтарилмаган авансни ушлаб қолиш учун ҳамда ҳисоб-китобдаги хатолар натижасида ортиқча тўланган суммани қайтариб олиш учун.\nЎзбекистон Республикасида белгиланган солиқлар ва бошқа мажбурий тўловларни ундириш учун;\nсуднинг қарорлари ва бошқа ижро ҳужжатларини ижро этиш учун.\nБундай ҳолларда иш берувчи авансни қайтариш ёки қарзни тўлаш учун белгиланган муддат тамом бўлган кундан ёхуд ҳақ тўлаш нотўғри ҳисоблаб чиқарилган кундан бошлаб бир ойдан кечиктирмасдан аванс ёки қарзни ушлаб қолиш ҳақида фармойиш беришга ҳақлидир. Эътибор беринг, агар бу муддат ўтиб кетган бўлса ёки ходим хўжалик эҳтиёжларига, хизмат сафарларига ёхуд бошқа жойдаги ишга ўтганлиги муносабати билан берилган аванснинг ушлаб қолинишини асоссиз ёки миқдорини нотўғри деб ҳисобласа, у ҳолда қарз суд тартибида ундирилади;\nМен ўзимга кўпроқ ёқадиган янги иш топдим. Олдинги иш жойимда бу йилнинг ҳисобидан таътил олганман. Мен ишламаган кунларим учун тўланган пулни қайтаришим шартми?\nҚайтаришингиз керак. Меҳнат кодексининг 164-моддасига асосан ҳисобидан ходим таътил олиб бўлган иш йили тугамасдан туриб меҳнат шартномаси бекор қилинганда, таътилнинг ишланмаган даврга тегишли кунлари учун қайтаради. Лекин, бу қоидадан истисно ҳоллар мавжуд: ана шу кунлар учун ҳақ меҳнат шартномаси Меҳнат кодексида ўрсатилган асосларга кўра, шунингдек ўқишга кирганлиги ёки пенсияга чиққанлиги муносабати билан бекор қилинганда ушлаб қолинмайди.\nМенга меҳнат таътилини беришда хатоликка йўл қўйилганлиги учун ортиқча тўланган пулни қайтаришим керак. Мендан ушбу камомадни ёпиш учун кейинги ой иш ҳақининг ҳаммасини ушлаб қолиши мумкинми?\nЙўқ, мумкин эмас. Меҳнат кодексининг 164-моддасига асосан, иш ҳақини тўлаш вақтида ушлаб қолинадиган ҳақнинг умумий миқдори ходимга тегишли бўлган меҳнат ҳақининг эллик фоизидан ортиб кетмаслиги лозим.\nЁшим 23 да. Йирик банклардан бирида ишлайман. Лекин, менга бир янги истиқболли иш таклиф қилишди. Мен қандай қилиб бу йилнинг ҳисобидан олинмаган меҳнат таътилини олиб, ишдан бўшашим ва янги ишга ўтишим мумкин?\nСиз ишдан бўшаш шарти билан таътилга чиқиш тўғрисида ариза ёзиб ва шу билан янги ишга жойлашишингиз мумкин. Меҳнат кодексининг 152-моддасига асосан, жамоа шартномасида ёки ходим билан иш берувчи ўртасидаги келишувга биноан меҳнат шартномаси бекор қилинганда (шу жумладан унинг муддати тугаши муносабати билан ҳам) ходимнинг хоҳишига кўра, йиллик асосий ва қўшимча таътилларни бериб, ундан кейин меҳнат муносабатларини бекор қилиш ҳоллари назарда тутилиши мумкин.\nЭътибор беринг, бу ҳолда таътил тугаган кун меҳнат шартномаси бекор қилинган кун деб ҳисобланади. Бошқа томонидан, Меҳнат кодексининг 151-моддасига кўра, меҳнат шартномаси бекор қилинганда ходимга фойдаланилмаган барча йиллик асосий ва қўшимча таътиллар учун пуллик компенсация тўланади.\nКиришлар бугун: 5595\nТашрифлар бугун: 3940


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Санъат оламида яна бир чақалоқ дунёга келди\t23:49, 09 август\t2015 йилнинг куз ойларида оила қурган хонанда Сардор Мамадалиев бугун оталик бахтига муяссар бўлди.\nХонанданинг оиласида ўғил фарзанд дунёга келди. Чақалоққа Темурбек деб исм қўйилди.\nЭслатиб ўтамиз, хонанда Сардор Мамадалиевнинг никоҳ тўйи 12 октябрь куни Тошкентдаги “Версал” ресторанида бўлиб ўтганди.\nФурсатдан фойдаланиб хонандани ушбу қувончли ҳодиса билан ижодий жамоамиз номидан муборакбод этамиз!


ЁШЛАР ДАФТАРИ” ВА “АЁЛЛАР ДАФТАРИ” анкета сўровномасини тўлдириш давом этяпти\nҚўшилди : 17.10.2020\nПрезидентимиз Шавкат Мирзиёев раислигида шу йилнинг 8 октябрь куни ўтказилган видеоселектор йиғилишида таъкидланганидек, мамлакатимизда хотин-қизлар ва ёшлар аҳолининг катта қисмини ташкил этади. Шундай экан, ижтимоий масалаларнинг аксарияти ҳам улар билан чамбарчас боғлиқ. Бу муаммоларни аввало, уларнинг олдини олиш орқали ҳал этиш кераклигини эслатган Давлатимиз раҳбари бунинг яна бир самарали иш тизимини таклиф этдилар.\nАна шу топшириқ бўйича туманимизда ишлар жадал давом этмоқда. Барча секторларда тузилган Ишчи гуруҳлар хонадонма-хонадон юриб, “Ёшлар дафтари” ва “Аёллар дафтари” анкета сўровномаларини тўлдиришмоқда.\nШунингдек, Поп, Чуст, Мингбулоқ, Косонсой, Наманган туманлари “Маҳалла ва оилани қўллаб-қувватлаш” бўлими раҳбарларининг биринчи ўринбосарлари ҳам туманимизга келиб, жараёнларни ҳам кузатиб, ҳам ўрганишмоқда.


Қарз қарзни етаклаб юради – Jurnalist\nҚарз қарзни етаклаб юради\nR S2020-08-19T06:56:53+05:0019 Avgust, 2020|Умумий янгиликлар|\nРеспубликамиз аҳолисини маънавий-маърифий, ижтимоий-иқтисодий ахборотларга бўлган эҳтиёжини қондириш, мамлакатимиз ҳаётида амалга оширилаётган ислоҳотларни кенг оммага етказиш ҳамда оммавий ахборот воситаларининг фаоллигини янада ошириш мақсадида 1999 йилнинг 13 сентябрь куни Ўзбекистон Республикаси Вазирлар Маҳкамасининг “Вақтли матбуот тарқатиш корхоналари бошқариш тузилмасини такомиллаштириш тўғрисида”ги қарори қабул қилинганди.\nҚарор ижросини таъминлаш мақсадида Фарғона вилоят ҳокимининг 225-сонли қарори асосида вилоятда Ўзбекистон Республикаси “Матбуот тарқатувчи” акциядорлик компанияси тизимида Фарғона вилояти “Матбуот тарқатувчи” шўъба корхонаси ташкил этилган.\nУшбу корхона вилоятнинг барча шаҳар-туманларида ташкил қилинган бўлимлари орқали юридик ва жисмоний шахсларни вақтли даврий нашрларга обуна қилиш, обуна нашрларини вақтида етказиб бериш ишлари билан шуғулланиб келади. Шунингдек, корхона ҳисобидаги “Матбуот” киосклари орқали аҳолига газета ва журналлар савдосини ҳам йўлга қўйган.\nАммо, кейинги пайтларда вилоят ҳудудида хусусий тадбиркор сифатида фаолият олиб бораётган обунани ташкил қилувчи жамиятлар кўпайди. Уларнинг фаолиятини назорат қилиш, даврий нашрлар ва обуначи ўртасидаги ишончни мустаҳкамлаш борасида амалда ҳаракат қилинмаяпти. Натижада, обуначиларда даврий матбуот нашрларига нисбатан ишончсизлик ҳолатлари кузатилмоқда.\nШу сабабли, “Матбуот тарқатувчи” шўъба корхонаси обуна мажбуриятларини тўла-тўкис бажариш, белгиланган тартибда газета ва журналларни обуначиларга етказиб бериш ишларини мавжуд қонунга биноан ташкил этган. Шунга кўра, обуначи ташкилотлар билан тузилган шартнома асосида жойларга даврий нашрлар етказиб берилган. Аммо, айрим ташкилотлар, аслида бюджетдан маблағ ажратилган бўлса-да, 2020 йил учун тўлов мажбуриятини ҳалигача бажармагани ажабланарли ҳолат. Қолаверса, 2021 йил учун обуна мавсуми эшик қоқмоқда.\nЭнг ачинарлиси, “Матбуот тарқатувчи” шўъба корхонаси томонидан Вазирлар Маҳкамасининг 2002 йил 25 январдаги 33-сонли қарорига асосан корхона ва ташкилотлар, хўжаликлар, таълим муассасаларининг кундалик ахборотга бўлган эҳтиёжини қондириш, мамлакатимиз ҳаётида амалга оширилаётган ислоҳотларни кенг оммага етказиш, халқ фаровонлигини ошириш борасида амалга оширилаётган ишларни тарғиб қилиш мақсадида жойларда маҳаллий бюджет ҳисобидан 10 турдаги нашрларга доимий равишда обуна ташкил этиб келинган. Ўтган давр мобайнида даврий нашрларга обуна бўлган муассасаларга газета ва журналлар ўз вақтида етказиб берилган.\nБироқ, ажабланарлиси обуна учун маблағ маҳаллий бюджет маблағлари ҳисобидан жойларга ўтказиб берилган бўлса-да, аммо обуна маблағи анча вақтдан буён корхона ҳисобига ўтказиб берилмагани кишида шубҳа уйғотади. Наҳотки, обуна пуллари йиллар давомида “туя” қилиниб келинмоқда?\nСўнгги суриштирув натижаларига кўра, обуначи идора-ташкилотлар, таълим ва бошқа муассасалар мавжуд обуна маблағлари тўловларини 2020 йилда ўтказиб бериш мажбуриятини олган, аммо натижа кўринмаяпти. Уларнинг мақсади нима? Обунадан қарз — қарз эмас, “Матбуот тарқатувчи” шўъба корхонаси нима қила оларди, демоқчими?!\nЭнг ёмони, шўъба корхонанинг таҳририятлар олдидаги қарздорлиги ошиб бораяпти. Агар аҳвол шундай давом этса, корхонамиз келажаги нима бўлади? Ўйлашга ҳам қўрқасан, ахир таҳририятлар маблағига хиёнат қилиш ҳеч бир замонда бўлмаган.\nКорхонанинг молиявий аҳволи оғирлашгани боис 80 нафардан зиёд ишчи-ходимлар ишлаган даврлари учун уч ойдан буён маош олишолмаяпти. Бу ҳам етмаганидек, корхонанинг давлат солиқ идораси олдидаги қарздорлиги ортиб бораяпти. Ушбу масала юзасидан “Матбуот тарқатувчи” шўъба корхонаси директори Ҳатимахон Ғофуровага учраганимизда, қуйидагича изоҳ берди:\n— Вилоят бўйича обуна ташкил этилган идора, ташкилотлар ва муассасаларнинг биздан қарздорлиги бугунга келиб 1 573 914 780 (бир миллиард беш юз етмиш уч миллион тўққиз юз ўн тўрт минг етти юз саксон) сўмни ташкил этмоқда. Қарздорлик масаласида бир неча бор тегишли органларга мурожаат қилинишига қарамай, ҳанузгача қарзларимизни ўндириб беришгани йўқ.\n— Нима учун судларга мурожаат қилмагансиз?\n— Биз аввал ҳам вилоят прокуратурасига ариза киритгандик, аммо шу кунгача эътиборсиз қолдирилди. Ҳозирда аризамизни қайтадан тайёрлаб яна вилоят прокуратурасига топширмоқчимиз. Агар ҳаракат қилмасак, ходимлар иш ташлаши мумкин, вилоятдаги таҳририятлар бизни судга бериши эҳтимолдан холи эмас. Албатта, бунга қонунлар назоратчиси — вилоят прокуратураси эътибор қаратади, деган умиддамиз.


Раҳбарлар мактабда “Мустақиллик дарси”ни ўтишмоқда - zarnews.uz\nРаҳбарлар мактабда “Мустақиллик дарси”ни ўтишмоқда\nКенг, ёруғ ва шинам синфхоналарда ўқув йилининг дастлабки дарси –“Мустақиллик сабоқлари”ни ўзларининг қадрдон устозларидан эмас, туман ҳокимлиги ва ташкилот, корхона раҳбарлари иштирокида ўтаётган ўқувчиларнинг қалбидан турли ҳаяжон кечаётган бўлса ажабмас!\nПрезидентимизнинг 23 август куни бўлиб ўтган видеоселектордаги хайрли ташаббусининг натижаси улароқ, бугун барча раҳбарлар ўзлари фаолият кўрсатадиган ҳудудлардаги умумтаьлим мактабларида “Мустақиллик дарси”ни ўтишмоқда.\nЭртамиз эгаларининг истиқлол, бугун юртимизнинг жаҳон ҳамжамиятида тутган ўрни, қурмоқчи бўлаётганимиз ОБОД ВА ФАРОВОН ВАТАН хусусидаги савол-жавоблари билан ушбу сабоқ онлари болалар хотирасида узоқ вақт сақланиб қолса ажабмас. Булунғур туман Адлия бўлими мутасаддилари томонидан тумандаги 53-умумтаълим мактабида бўлиб ўтган “Мустақиллик сабоқлари” ноанъанавий тарзда ўтди.\nРаҳбарларнинг мактабларда болаларга дарс ўтиш жараёнлари давом этмоқда.\nТеглар: раҳбарлар мактаблар Мустақиллик дарси\nНуробод туманида 7 та мактаб филиалларига янги бино қурилди\nУргутлик ўқувчининг сочини мажбурлаб олган ва унга жароҳат етказган мактаб директори ўринбосарига интизомий чора кўрилди\nМуаммолар бартараф этилди. Мақола сабаб бошқа таълим даргоҳларидаги камчиликлар ҳам ўрганилмоқда\nУргутдаги мактабда директор ўринбосари 11-синф ўқувчиларининг сочини мажбурлаб олган ва уларга жароҳат етказган\nМактаб туғилган кун ўтказадиган маскан эмас. Уни қачон чинакам таълим муассасасига айлантирамиз?


Биласиз, ушбу рукнимиз бўлажак оналарга бағишланган. Бугун эса ноанъанавий тарзда уни бўлажак оталар учун тайёрладик. Нега дейсизми? Ахир янги меҳмонни кутиб олишга ота ҳам тайёр туриши керак. Қолаверса, бу жажжи меҳмон келгунича ҳомиладор рафиқасининг инжиқликларию эркаликларига чидаш учун эркакка нафақат сабр, балки бу даврда ўзини қандай тутиш борасида билим ҳам асқатади.\nШундай қилиб, ҳурматли эркаклар, агар рафиқангиз ҳомиладор бўлса (ёки фарзанд кўришни режалаштираётган бўлсангиз ҳам), қуйидаги маълумот ва тавсиялар айнан сиз учун! 9 ой давомида қандай муаммоларга дуч келишингиз мумкин? Уларни бартараф этиш йўллари қандай?\n1 «Рафиқам инжиқ ва жиззаки бўлиб қолди…»\n2 Нима қилиш керак?\n3 «Менга эътибор бермай қўйди…»\n4 «Аёлларга хос» ишларни ҳам бажаришимни хоҳлаб қолди…»\n5 «Илгари бунчалик рашкчи эмасди-ку?!»\n6 Нима қилиш керак?\n«Рафиқам инжиқ ва жиззаки бўлиб қолди…»\nҲа, кайфиятнинг тез-тез ўзгариши ҳомиладор аёлларга хос хусусият. Фақат бу аёл организмида «жўш ураётган» гормонларнинг иши эканини билиб қўйсангиз ёмон бўлмасди. Сиз айтаётган «шикоят» айниқса, ҳомиладорликнинг биринчи уч ойлигига хос.\nҲомиладор рафиқангиз организмида жиддий ўзгаришлар юз бераётганини унутманг!\nЎзингизни вазмин тутишингиз шарт! Асосийси, ўйлаб кўринг: унинг инжиқликларига сизнинг эътиборсизлигингиз ҳам сабаб бўлмаётганмикан?\nЎз фикрингизда оёқ тираб туриб олманг, овозингизни баландлатиш ёки аксинча, гапирмай «жазолаш» усулини қўлламанг. Сизга бир сирни очай: аёлингиз сиздан аразлаган бўлса ҳам баъзида ҳеч нима демасангиз-да, меҳр билан бағрингизга босишингизни истайди ва «ярашиб олиш» учун шунинг ўзи билан қаноатланади.\nБуларнинг ҳеч бири иш бермаса, аёлингизни қанчалик яхши кўришингизни айтинг ва ҳаммасини вақт ҳукмига топширинг.\n«Менга эътибор бермай қўйди…»\nҲомиладорлик — жуда-жуда қийин «иш». Шу боис бу «иш»ни бажараётган инсонга эътиборли бўлинг. Айни пайтда рафиқангизнинг бор фикру хаёли туғилажак фарзанди билан банд. Шунинг учун у ишхонангизда нима гаплиги ва нега кўринишингиз ҳорғинлигини сўрамаса, буни тушунишга ҳаракат қилинг. Ҳозир аразлашнинг мавриди эмас. Тўғри, аслида ҳамма ҳам атрофдагилардан эътибор кутади. Лекин айнан ҳозир сиздан кўра рафиқангиз эътиборингизга кўпроқ муҳтож. Унинг кечинмалари ва ташвишларига сиз ҳам шерик бўлинг. 9 ойлик бахтли даврда суйганингизга қанчалик эътиборли бўлсангиз, ўзингиз ҳам албатта кутганингизга эришасиз!\nO‘QING: Ҳомиладорликда сув кетиши хавфлими?\nЭркаклар «аёлим менга эътибор бермай қўйди» деганда жинсий ҳаётни ҳам назарда тутишади. Лекин бу ҳам нормал ҳолат. Чунки бу фақат сизнинг муносабатларингизда кузатилаётгани йўқ. Ҳомиладорлик даврида аксарият аёлларда бу борада истак сусаяди. Сиз эса бу ўринда шунчаки унинг янгича ҳаёт тарзига вақтинча мослашишингиз керак. Фарзандингиз билан туғилмасиданоқ мулоқотда бўлинг. Рафиқангизнинг қорнини силаб, болакайнинг «жавоб» тариқасидаги ҳаракатини ҳис қилинг. Унга қўшиқ куйлаб ёки эртак ўқиб беришингиз ҳам фойдадан холи бўлмайди.\n«Аёлларга хос» ишларни ҳам бажаришимни хоҳлаб қолди…»\nВазиятни шу даражага келтирибсизки, аёлингиз энди сиздан уй юмушларида ҳам ёрдам беришингизни талаб қилаяпти. Аслида бунга ўзингиз айбдорсиз. Бундай бўлмаслиги учун ташаббус ўзингиздан чиқиши, яъни унга биринчи бўлиб сиз ёрдамингизни таклиф қилишингиз керак эди.\nТуғилажак фарзандингизнинг онасини тушунишга ҳаракат қилинг, бу унга ҳар доимгидан-да зарур. Қолаверса, ҳозирги ҳолатида уй ишлари билан шуғулланиш ҳам унинг учун олдингидек оддий иш эмас. Рафиқангизнинг кўрсатмаларини кутиб ўтирмасдан ташаббусни ўз қўлингизга олганингиз яхши. Айнан қайси уй юмушини бажаришингиз муҳим эмас. Асосийси, рафиқангизга ёрдам беришга тайёрлигингиз! Аёллар буни жуда қадрлашади ва ўзларини хотиржам, дадил ҳис қилишади. Бу эса ҳомиладорлик даврида ўта муҳим.\n«Илгари бунчалик рашкчи эмасди-ку?!»\nҲомиладорлик даврида аёлнинг рашкчи бўлиб қолишига бир қатор сабаблар бор.\nБиринчидан, кўпчилик бу даврда сезиларли даражада вазн орттиради. Ва бу «семиз» аҳволида энди жуфтини ўзига жалб қила олмайдигандек туюлади.\nИккинчидан, баъзида шифокорлар эр-хотинга жинсий муносабатларни вақтинча тўхтатиб туришни тайинлайди. Аксарият хонимларнинг «эркаклар бунга узоқ вақт бардош беролмайди ва бошқа бирортасини излай бошлайди», деб ҳисоблаши ҳам рашк туйғусини алангалатади.\nУчинчидан, бўлажак оналар деярли ҳамиша эътибор етишмаётгани ҳисси билан юришади. Бундан эса улар «эрим кимнидир топиб олгани учун менга беэътибор», деган хулосага келиб қолишлари мумкин.\nO‘QING: Хурмо – ҳомиладорликнинг 1 триместрида энг қимматли неъмат\nНима бўлганда ҳам рафиқангизнинг рашкини келтирмасликка ҳаракат қилинг. Масалан:\nҲамкасбларингиздан ишдан ташқари вақтларда қўнғироқ қилмасликни сўранг.\nОшна-оғайнилар билан бўладиган базмлардан вақтинчалик воз кечиб турганингиз маъқул.\nРафиқангизни огоҳлантирмасдан «иш билан ушланиб» қолманг.\nЭнг асосийси, севишингизни, дил сўзларингизни кўпроқ билдиринг.\nҲурматли бўлажак оталар, унутманг: ҳомиладорлик даврида сиз ва жуфтингизга қанчалик қийин бўлмасин, энг асосийси — бир-бирингизни тушунишингиз ва қўллаб-қувватлашингиз. Хавотир олманг, ҳеч бир қўрқинчли воқеа бўлаётгани йўқ. Шунчаки, сиз ОТА бўлаяпсиз ва бу сиздан ҳеч қандай куч талаб қилмайди: болани 9 ой кўтариб юрмайсиз, бошқоронғиликдан қийналмайсиз, туғуруқ азобини тортмайсиз… Ҳомиладорлик даврида бажаришингиз керак бўлган энг асосий иш — ўзингизни қўлга олиш ва рафиқангизга ёрдам бериш. Сабрли бўлишни ва аёлингизга ён босишни ўрганинг.\nҚизиқарли мақола: Диққат! Ҳомиладор аёлга айтиладиган асоссиз маслаҳатлар\nЭкспертлар: Акмал ТОШЕВ, гинеколог ва руҳшунос Лутфулла ТУРСУНОВ.\nFoydali maslahatlar » Эркаклар учун: Ҳомиладор аёл билан қандай муносабатда бўлиш керак?\nСийдикдан қон келишига сабаблар нима?\nҲайз цикли қисқа ва оғриқли\nТухумдон фаолияти бузилиш


Озод ва обод Ватанни асраш туйғуси\nТарих — бу ўзликни англаш ва хотира демак. Ҳар бир халқнинг, миллатнинг жаҳон майдонидаги мавқеини ҳамда келажагини белгилашда, сўзсиз, унинг алоҳида ўрни бор. Зеро, бу ўтмиш воқеликларидан хулоса чиқарган ҳолда, муносиб яшашга ундайди.\nЮртимизда ҳар йили 9 май — Хотира ва Қадрлаш куни умумхалқ байрами сифатида юксак савияда нишонланади. Жойларда ўтказиладиган кенг миқёсли тадбирларда ўтган асрнинг инсониятга чексиз талафот етказган, миллионлаб одамлар ҳалокатига, аёллар ҳамда болаларнинг уқубатда яшашига сабаб бўлган қонли саҳифаси — Иккинчи жаҳон урушида жасорат кўрсатган, фашизм устидан қозонилган ғалабага муносиб ҳисса қўшган юртдошларимиз хотирланади. Ўша давр машаққатларини сабот билан енгиб, бугунги дориламон кунларимиз учун курашган, айни дамда элу юрт ардоғида умргузаронлик қилаётган кекса авлод вакилларига юксак ҳурмат, эҳтиром кўрсатилади, инсон қадр-қиммати янада улуғланади. Бинобарин, моҳияти ва аҳамиятига кўра тарих билан чамбарчас боғлиқ бу айём ўтганлар хотирасига ҳурмат бажо келтириб, қарияларни эъзозлашдек халқимизга хос азалий қадриятларни ўзида мужассамлаштирган.\nШу кунларда шаҳару қишлоқларимизда байрам шукуҳи давом этмоқда. Сана муносабати билан учрашув ҳамда маърифий-бадиий кечалар ўтказилаяпти. Ёши улуғ инсонлар хонадони эса навқирон авлод ва жамоатчилик вакиллари билан гавжум. Эътиборлиси, мазкур тадбирларда ўтмиш сабоқларидан сўз юритилаётир, фаровон ҳамда бахтли ҳаётимиз, мамлакатимизнинг барча ҳудудидаги бунёдкорлик ва янгиланиш, ёшлар камолоти буюк неъмат — тинчлик туфайли экани такрор-такрор айтилмоқда. Президентимизнинг Хотира ва Қадрлаш куни муносабати билан пойтахтимиздаги Хотира майдонида оммавий ахборот воситалари вакиллари билан суҳбатда айтган фикр-мулоҳазаларига ёшу кекса ўз муносабатини билдирмоқда.\nДарҳақиқат, Хотира ва Қадрлаш кунини нишонлар эканмиз, Иккинчи жаҳон урушида эришилган ғалаба бизнинг халқимиз учун ҳам нақадар қимматга тушгани, мудҳиш қирғинларда қанча қурбон ҳамда йўқотишлар берилганини, қанчадан-қанча етим-есирларнинг оҳу фарёди, азоб-уқубатларини яна бир карра чуқур ҳис қиламиз. Юртбошимиз эътироф этганидек, бу қутлуғ айёмни, бир томондан, катта ғурур ва ифтихор билан, иккинчи томондан, кўзда ёш билан кутиб оламиз.\nУруш бошланган пайтда 6,5 миллион нафарга яқин аҳолимизнинг қурол кўтаришга қурби етадиган 1,5 миллиони жангларда қатнашгани, уларнинг 500 мингдан кўпроғи ҳалок бўлгани, қанчаси бедарак кетиб, яна қанчаси майиб-мажруҳ ҳолда қайтгани ҳаммамизга яхши маълум. Шунинг баробарида, фронт ортида кунни тунга улаб меҳнат қилган юз минглаб ватандошларимиз чеккан заҳматларни, ўзи емай, ўзи киймай, топган насибасини жанггоҳларга жўнатиб, кўрсатган фидойиликларини ёддан чиқариб бўлмайди.\nЎзбек халқининг бағрикенглиги, олижаноблиги ўша йилларда яққол намоён бўлди. Уруш бўлаётган жойлардан ота-онасиз ва қаровсиз қолган бир миллионга яқин ёш болалар, аёллар ҳамда қарияларни бағрига олиб, охирги бурда нонини ҳам улар билан баҳам кўрди.\nИккинчи жаҳон урушида мана шундай жасорат, матонат ва мардлик кўрсатган, юксак инсонпарварлик фазилатлари билан эзгулик йўлида собитқадам халқимиз учун тинчлик ҳамда омонлик ҳамиша устувор аҳамиятга эга. Ваҳолонки, дунёда экстремизм, терроризм деб аталмиш хатарлар кучайиб бораётган, ўзаро қарама-қаршиликлар кескинлашган, узоқ ва яқин атрофимизда одамлар, болалар осойишта кун орзуси билан яшаётган бугунги даврда осойишталик ҳамда барқарорликни асраш энг муҳим вазифага айланган. Давлатимиз раҳбари журналистлар билан суҳбатда айни шу масалага алоҳида эътибор қаратгани бежиз эмас, албатта. Таъкидланганидек, бугунги вазият давлатимиздан, жамиятимиздан хавфсизликни мустаҳкамлаш, ҳар қандай бало-қазоларнинг юртимизга кириб келишининг олдини олиш, чегараларимизнинг дахлсизлигини, халқимизнинг тинч-осойишта ҳаётини ҳимоя қилиш мақсадида замон талаблари асосида зарур чораларни амалга оширишни тақозо этмоқда.\nМана шундай жараёнда биз, парламент аъзолари, хусусан, сенаторлардан юртимизда ҳукм сураётган тинчлик-осойишталик, меҳр-оқибат муҳитини барқарор сақлашнинг ҳуқуқий асосларини янада мустаҳкамлаш, қонунлар ижроси юзасидан парламент назоратини самарали олиб бориш талаб этилади. Шунинг баробарида, мустақил давлатимизнинг ички ва ташқи сиёсатида эришилаётган ютуқларни аҳоли, айниқса, ёшлар ўртасида кенг тарғиб этиш, улар қалби ҳамда онгу шуурида ватанпарварликни, миллий қадриятларга садоқат туйғуларини кучайтириш айни заруратдир. Зеро, тинчликни, озод ва обод Ватанни кўз қорачиғидек асраш барчамизнинг фарзандлик бурчимиз ҳисобланади.\nЎзбекистон Республикаси Олий Мажлиси Сенати Қонунчилик ва\nсуд-ҳуқуқ масалалари қўмитаси раиси.\nМазкур рукндаги бошқа мақолалар: « Ёшлар — она юрт хизматида\tТинчликнинг қадри бебаҳо »


«НАВОИЙ» ЭРКИН ИҚТИСОДИЙ ЗОНАСИ ХОРИЖЛИК ҲАМКОРЛАРИМИЗНИ ЎЗИГА ЧОРЛАМОҚДА - Ўзбекистон овози газетаси\nХитой Халқ Республикаси пойтахти Пекин шаҳрида 2017 йил 14-15 май кунлари бўлиб ўтган халқаро ҳамкорлик бўйича «Бир макон, бир йўл» форуми доирасида Президентимиз Шавкат Мирзиёевнинг ХХР Раиси Си Цзинпинь билан ўтказган музокаралари чоғида қатор келишувларга эришилган эди. Шунга мувофиқ, Хитойнинг Хэбэй провинцияси Синтай шаҳридан йўлга чиққан транспорт карвонлари «Навоий» эркин иқтисодий зонасига кириб келди.\nЎтган йили иқтисодий ҳудудда Хитойнинг «Hebei New silk Road Import and Еxport trade» компанияси инвестицияси кўмагида «Zyong Tyang» хорижий корхонасига махсус гувоҳнома топширилган эди. Энди ишлаб чиқаришни йўлга қўйиш жараёни бошланди. 7,5 миллион доллар миқдоридаги инвестициянинг кириб келиши, янги қувватнинг истиқболидан дарак беради. Хусусан, йилига 200 минг дона ДСП фанерлари ишлаб чиқариш имкониятига эга корхонада 70 дан ортиқ иш ўрни яратилади.\nДарҳақиқат, «Навоий» эркин иқтисодий зонасида қатор имтиёзлар қўлланилаётгани ишлаб чиқарувчилар ва хорижлик сармоядорлар учун қулай ишбилармонлик муҳитини яратмоқда. Айни пайтда ҳудудда фаолият юритаётган 20 га яқин йирик корхона ушбу имкониятлардан самарали фойдаланаётир.\n— «Бир макон, бир йўл» форумида давлатимиз раҳбари нутқ сўзлаб, табиий, ишлаб чиқариш ва инсон ресурсларига ғоят бой бўлган мамлакатимизда транспорт, савдо, инвестиция, энергетика ва юксак технологиялар соҳаларидаги лойиҳаларни амалга оширишни ҳар томонлама қўллаб-қувватлашини таъкидлади, — дейди «Навоий» эркин иқтисодий зонаси дирекцияси директори А.Файзиев. — Марказий Осиёни Хитой ва Россия орқали Жанубий, Жануби-Шарқий Осиё ва Европа мамлакатлари бозорлари билан боғлайдиган транспорт-логистика йўналишларини очишга хизмат қиладиган мазкур лойиҳа қадимги Буюк ипак йўлининг қайта тикланиши, деб баҳоланмоқда. Хитойлик сармоядорлар билан Навоийда амалга оширилаётган мазкур иқтисодий ҳамкорлик ҳам алоқаларимиз тобора мустаҳкамланиб бораётганидан далолат.\nХорижлик инвесторларнинг юртимиз бозори, айниқса, «Навоий» эркин иқтисодий зонасини танлашининг асосий омили бу ерда тадбиркорлар учун яратилган қулайлик, қурилиш маҳсулотларига ички талабнинг юқорилиги, энг муҳими, хом ашё кўплигидадир. Чунки, қурилиш маҳсулотлари ишлаб чиқаришга ихтисослашган корхона учун зарур ресурслар вилоятнинг ўзида мавжуд.\n«Zyong Tyang» хорижий корхонаси мутасаддиларининг таъкидлашича, дастлаб ДСП фанерлари ишлаб чиқариш линиясини ишга тушириш режалаштирилган. Маҳсулот тайёрлашда хом ашё Қизилтепа туманидан олинади. Ғўзапоядан кенг фойдаланилади. Махсус ингредиентлар эса «Навоийазот» акциядорлик жамиятидан олинади. Бу маҳсулот таннархининг арзонлашиши ва импортнинг кескин қисқаришига хизмат қилади.\nКорхонада, шунингдек, МДФ ва фанер ишлаб чиқариш, шиша маҳсулотлари тайёрлаш ҳам режалаштирилган.


Теран томирлар - Халқ сўзи\n16:44 20 Сентябр 2019 Маданият\nДунёда тиллар кўп. Шу қаторда тилларнинг “оиласи” ҳам бор. Бошқача айтганда, муайян тилларни умумлаштирувчи, бирлаштирувчи, ўзаро боғловчи жиҳатлари бўлади. Бунга мисол тариқасида туркий тиллар оиласини келтириш мумкин. Бу оилага ўзбек, турк, озарбойжон, қозоқ, қирғиз, туркман ва яна бир қанча тиллар мансубдир. Олимларнинг тадқиқотига кўра, “турк” атамаси пайдо бўлганига 3 минг йилдан ошган. Туркий тилли халқларнинг тарихи ундан-да қадимийроқдир.\nАна шу қадим халқлар орасида ўзбек миллати алоҳида ўрин тутади. Зеро, туркий халқлар маданияти, тили ривожланишида бизнинг буюк аждодларимизнинг хизматлари беқиёс. Қувонарлиси шундаки, улуғ боболаримиз яратган бебаҳо асарлар, ноёб кашфиётлар нафақат туркий тилли халқлар, балки жаҳон цивилизациясига салмоқли ҳисса бўлиб қўшилган ва улар ҳозиргача ўз аҳамиятини, қимматини йўқотмаган. Маҳмуд Қошғарийнинг “Девону луғатит турк” асари, Муҳаммад Хоразмийнинг ўнлик саноқ тизими, замонавий алгоритм ва алгебра борасидаги тадқиқоти, Аҳмад Фарғоний яратган миқёси Нил ускунаси, Мирзо Улуғбекнинг “Зижи Курогоний” асари шулар жумласидандир.\nБулар ҳақида фикр юритар эканмиз, буюк бобомиз Амир Темурнинг “Биз туркнинг бош бўғинимиз” деган гапи эсга келаверади. Бинобарин, Соҳибқирон ҳукмронлиги даврида туркий халқлар, биринчи навбатда, ўзбек миллатининг шон-шуҳрати оламга ёйилди. Амир Темур халқимизнинг асрий анъаналарини ривожлантирди, бойитди, дунёга ёйди. Давлатининг пойтахти бўлган Самарқандда ва ўз қўл остидаги бошқа шаҳарларда нодир ёдгорликлар бунёд этди. Шаҳрисабзда барпо этган Оқсаройга “Бизнинг қудратимизга шубҳа қилсангиз биз қурган иморатларни кўринг”, деб ёздирди. Кўряпсизми, Соҳибқирон бобомиз ўз қудратини қилич, қурол билан эмас, бунёдкорлик ишлари билан намоён этган. Бу билан қудратли давлат боқий иншоотлар қуради, деган фикрни илгари сурган.\nМиллатимизнинг урф-одатлари, анъаналари тарихи ҳам ғоят қадимдан бошланган. Булар қаторига бахшичилик, мақом санъатимиз, тасвирий санъатимизни ҳам қўшиш мумкин. Президентимиз Шавкат Мирзиёев ташаббуси билан Шаҳрисабзда халқаро мақом фестивали, Термизда халқаро бахшилар фестивали, Қўқонда халқаро ҳунармандлик фестивали ўтказилгани бу санъат турлари юртимизда азал-азалдан, неча минг йиллар илгари мавжуд бўлганидан далолат беради. Буни ушбу фестивалларда иштирок этган, турли мамлакатлардан келган мусиқашунослар, ижрочилар, экспертлар алоҳида қайд этди. “Шарқ тароналари” халқаро мусиқа фестивалида туркий тилли давлатлар вакиллари фаол иштирок этиб келаётир ва совринли ўринларни қўлга киритаётир.\nХалқларни бир-бирига яқинлаштиришда, бир-бирини яқинроқ тушунишида адабиёт ва санъатнинг ўрни ва аҳамияти жуда катта. Азал-азалдан туркий тилли халқлар ижодкорлари бири бирига устоз, бири бирига шогирд бўлиб келган. Алишер Навоий озарбойжон адабиётининг улкан вакили Низомий Ганжавийни устоз билган, шу адабиётнинг бошқа бир намояндаси Муҳаммад Фузулий эса Алишер Навоийни устоз сифатида эътироф этган. Бу анъана замонавий адабиётларимизда ҳам давом этган ва давом этмоқда. Ғафур Ғулом ва Самад Вурғун, улардан кейинги авлод шоир ва ёзувчиларининг ҳамкорлиги бунинг ёрқин мисолидир. Ўзбекистон Қаҳрамони, атоқли шоиримиз Абдулла Орипов бу дўстликни шундай таърифлаган.\nЎзбекман, англамай қаёққа бордим,\nШу инжа озарий тилни, забонни.\nАсли Муқаннага қиёс этгулик,\nБобакнинг қалбидан тошган туғённи.\nНизомий болидан ҳалво пишурмиш,\nБир лаҳза қўлидан қўйганми ўзбек,\nАзизим, дилимда асраб юрибман\nОзар ҳам аярми Ғафурдан жонни.\nТуркия, Қозоғистон, Қирғизистон шоир ва ёзувчиларининг асарлари ҳам ўзбек китобхонларининг севимли асарларидир. Рашод Нури Гунтекин, Азиз Несин, Урхон Памук, Абай, Собит Муқонов, Мухтор Авезов, Чингиз Айтматов асарларини ўқимаган ёки уларнинг китоблари асосида ишланган фильм ва спектаклларни кўрмаган ўзбек ўқувчиси кам топилса керак. Айни вақтда Алишер Навоий, Бобур, Огаҳий, Фурқат, Муқимий, Чўлпон, Абдулла Қодирий, Фитрат, Усмон Носир, Ҳамза, Ойбек, Ғафур Ғулом, Ҳамид Олимжон, Асқад Мухтор, Одил Ёқубов, Эркин Воҳидов, Абдулла Орипов, бошқа кўплаб ўзбек шоир ва ёзувчиларининг асарлари барча туркий тилли давлатларда нашр этилган, ўша мамлакатлар китобхонларининг севимли асарлари қаторидан жой олган.\nИжодий ҳамкорлик, устоз-шогирдлик анъаналари мусиқа, тасвирий санъат, амалий санъат, қўшиқчилик санъати вакиллари ўртасида ҳам мавжуд бўлган. Давлатимиз раҳбарининг ташаббусига биноан қўшни мамлакатлар билан ҳамкорлик кўлами кенгайди. Бу ижод аҳлини ҳам мамнун этди ва ижодий ҳамкорликни янги босқичга олиб чиқди.\nАслида бир вақтлар барча туркий тилли халқлар ўзаро тилмочсиз гаплашган, асарларини таржимасиз ўқиган. Афсуски, шундай замонлар бўлдики, ана шу бир тилли миллатлар бир-бири билан ўзга тил орқали гаплашишга, асарларини бошқа тил орқали таржима қилиб ўқишга мажбур бўлди. Бу ҳол, табиийки, асарларнинг мазмунига, унинг ширасига салбий таъсир этди.\nАна шуларни ўйлаганда Ўзбекистон Туркий тилли давлатлар ҳамкорлик Кенгашидаги ўз ўрнини қайта тиклаётгани барчамизни қувонтиради. Президентимиз Шавкат Мирзиёевнинг бу ташаббуси ҳар қанча таҳсинга лойиқ. Бинобарин, мустақил давлат дегани ўз қобиғига ўралиб яшаш дегани эмас. Бирлашган ўзар, деган нақл бор халқимизда. Унинг маъно-мазмуни жуда теран. Ҳатто бир оила ҳам қўни-қўшниларсиз, маҳалла-куй, ошна-оғайни, дўсту биродарларсиз ҳаёт кечириши маҳол. Чунки инсон боласининг яхши-ёмон кунлари бўлиши табиий. Шундай кунларда ана шулар мадад бўлади, кунига ярайди.\nДавлат ҳам шундай. Бу дунёда якка-ёлғиз, ҳеч ким билан борди-келди қилмай умргузаронлик қилаётган давлат йўқ. Хусусан, бир оилага мансуб тилда сўзлашувчи давлатларнинг ҳамкорлиги жуда катта аҳамиятга эга. Бу ҳамкорлик биз учун ҳам, қардош давлатлар халқлари учун ҳам ниҳоятда муҳим. Чунки бебаҳо, беназир бой меросимизни уларга, улар орқали жаҳонга намойиш этиш имкони туғилади. Айни чоғда халқимиз қардошларимизнинг тарихи, мероси билан танишади. Энг муҳими, ҳамкорлик, борди-келдилар изчиллик касб этса ўзбек, озарбойжон, турк, қозоқ, қирғиз ва бошқа туркий тилли миллатлар ўзаро бевосита, тилмочсиз мулоқот қилиш имкониятига эга бўлади. Суҳбату мулоқотлар бардавом бўлса деярли эсимиздан чиқаёзган аслида тилимизнинг бир шеваси каби яқин бўлган тиллар қулоғимизга, онгимизга сингади, талаффузи сал бошқачароқ, бироқ ўзаги бир тилларни бемалол тушунамиз ва шу тилларда гаплаша оламиз. Зеро, туркий тилли миллатларнинг томири, илдизи туташ, улар бир-биридан қувват олади, бир-бирини тўлдиради. Бу томирлар жуда чуқур кетган. Бугунги эътибор туфайли ана шу теран томирларга янги қувват инди. Бу уларни янада бақувват, яна ҳам мустаҳкам қилади.\nМаматқул ҲАЗРАТҚУЛОВ (“Халқ сўзи“).


ЯНГИ ЎҚУВ ЙИЛИ ҚАМРОВИ ҚАНДАЙ БЎЛАДИ?\nБу ҳақда Вазирлар Маҳкамаси ҳузуридаги давлат тест маркази вилоят бўлими бошлиғи Бектош Шодиев қуйидагиларни гапириб берди.\nҚАБУЛ КВОТАСИ 20 ФОИЗГА ЎСДИ\n- Жорий йилги қабул жараёнида абитуриентлар учун кўплаб янгиликлар ва қулайликлар яратилди. Айниқса, Президент ташаббуси билан Республика олий таълим муассасаларига қабул квоталарининг қарийб 20 фоизга оширилгани қўшимча тарзда яна 120 мингдан ортиқ ўғил-қизнинг талабаликка қабул қилинишига замин ҳозирлайди.\nСтатистик маълумотларга кўра, ўтган йили вилоятимиздаги ОТМга жами бакалавриатнинг кундузги таълим шакли бўйича 51 минг 529 нафар абитуриентдан ҳужжатлар қабул қилинган. Шундан 4 минг 220 нафарига талабалик бахти насиб этган. Бу эса бир ўринга 12 нафардан ортиқ номзод тўғри келганини кўрсатади.\nЎтган йилгидан фарқли равишда жорий йилда вилоятимиздаги 3 та олий ўқув юртига бакалавриат йўналишлари бўйича 5 минг 290 та қабул квотаси ажратилди.\nЖумладан, Қарши давлат университетининг кундузги бакалавриат йўналишларига жами 2 минг 80 нафар талаба ўқишга қабул қилинади. Улардан 460 нафари давлат гранти, 1620 нафари эса тўлов-контракт асосида таълим олади. Сиртқи таълим йўналишларига эса яна 830 нафар талаба қабул қилинади. Шунингдек, магистратура босқичига жами 116 нафар талаба қабул қилиниб, уларнинг 61 нафари давлат гранти, 55 нафари эса тўлов-контракт асосида ўқийди.\nШунингдек, Қарши муҳандислик-иқтисодиёт институтида бакалавр босқичининг кундузги 27 таълим йўналишига жами 1715 нафар абитуриент қабул қилинади. Улардан 460 нафари давлат гранти, 1255 нафари эса тўлов-контракт асосида таҳсил олиш имконига эга бўлади. Сиртқи бўйича эса 350 та, магистратура йўналишига жами 76 квота ажратилган. Шундан 54 таси давлат гранти, 22 таси тўлов асосида ўқийди.\nМуҳаммад ал-Хоразмий номидаги Тошкент ахборот технологиялари университети Қарши филиали эса 2019/2020 ўқув йилида кундузги бакалавриатга 250 нафар талаба қабул қилади. Уларнинг 65 нафари давлат гранти асосида таълим олса, 185 йигит-қиз тўлов-контракт асосида ўқиши белгиланган. Филиалда сиртқи таълим йўналишига 75 нафар ўғил-қиз ўқишга қабул қилинади.\nМуассасада магистратура йўналишида 5 та квота ажратилиб, барчаси давлат гранти асосида ўқийди.\nВИЛОЯТИМИЗДА ОТМЛАР СОНИ ОШМОҚДА\n- Ўзбекистон Республикаси Вазирлар Маҳкамасининг тегишли қарорлари асосида, Шаҳрисабзда Низомий номидаги Тошкент давлат педагогика университетининг ва Тошкент кимё-технология институтининг филиаллари очилди. Тошкент ирригация ва қишлоқ хўжалигини механизациялаш муҳандислари институти Қарши филиали ҳам иш бошлаши кутилмоқда.\nҚАШҚАДАРЁЛИКЛАР УЧУН АЖРАТИЛГАН АЛОҲИДА КВОТАЛАР БОР\n- Президентнинг тегишли қарори билан мамлакатимиздаги ОТМга ҳудудлар учун бакалавриатнинг кундузги таълим шакли бўйича давлат грантлари асосида мақсадли қабул параметрлари ҳам тасдиқланди. Унга кўра, республика бўйича 2 минг 13 та квота белгиланди. Шундан 140 таси вилоятимиз абитуриентлари учун.\nҲудуддаги эҳтиёждан келиб чиқиб, энг кўп (95 та) квота тиббиёт йўналишидаги ОТМлардан ажратилди. Масалан, қашқадарёликлар учун Тошкент тиббиёт академиясидан 39 та квота ажратилиб, ундан 7 таси Тошкент шаҳрига, 2 таси муассасанинг Урганч филиалига ҳамда 30 таси Термиз филиалига тўғри келади. Худди шундай, Самарқанд тиббиёт институтидан 37 та, Тошкент тиббиёт педиатрия институти ҳамда Самарқанд ветеринария медицинаси институтидан 15 тадан, Тошкент фармацевтика институти ва Тошкент давлат стоматология институтидан 2 тадан ўрин берилган. Шунингдек, Тошкент давлат аграр университетидан 23 та, Ўзбекистон давлат консерваториясидан 5 та, Миллий рақс ва хореография олий мактабидан 2 та квота ажратилган.\n202 ЎРИН ҲАРБИЙ ТАВСИЯНОМАСИ БОРЛАР УЧУН\n- Қуролли кучлар сафида муддатли ҳарбий хизматни ўтаб, ҳарбий қисм қўмондонлигининг тавсияномаларига эга абитуриентлар учун Республика бўйича 4 минг 8 та қабул квотаси ажратилди. Ундан 202 таси Қашқадарё ОТМларига тегишли. Жумладан, хизматни намунали ўтаган аскар йигитлар учун Қарши давлат университетидан 104 (23 грант, 81 та контракт), Қарши муҳандислик-иқтисодиёт институтидан 86 (23 та грант, 63 та контракт), ТАТУ Қарши филиалидан 12 (3 грант, 9 та контракт) ўрин ажратиб берилди.\nТЕСТНИ ҚАЕРДА ТОПШИРИШ АБИТУРИЕНТГА ҲАВОЛА\nТест синовлари июль-август ойларида, ўтган йилги каби катта сиғимли павильонларда ўтказилади. Биз Қарши ихтисослаштирилган олимпия захиралари мактаб-интернати ҳамда Қарши муҳандислик-иқтисодиёт институтининг спорт залларини танлаб олганмиз.\nБу йил абитуриентлар республиканинг исталган ҳудудидаги ОТМдан рўйхатдан ўтиб, бошқа ҳудудда тест синовида қатнашиши мумкин. Фақат рўйхатга олинаётганида қаерда тест топширмоқчи эканини аниқ кўрсатиши шарт. Дейлик, қашқадарёлик абитуриент Тошкентдаги 3 та ОТМга ҳужжат расмийлаштирди. Аризасида эса тестни Қашқадарёда топширишини белгилади. Демак, у Тошкентга бормасдан ҳам тест синовида қатнаша олади. Ёки самарқандлик абитуриент Бухородаги 3 та ОТМни танлади. Лекин у тест ўтадиган вақтда оилавий сабабларга кўра, Самарқандда эмас, Навоийда бўлади. Аввалдан шуни эътиборга олиб, ҳужжат расмийлаштираётганда тестни Навоийда топширишини қайд этиши керак. Ҳудудни кейинчалик қайта ўзгартириб бўлмайди.\nҲУЖЖАТЛАРНИ СОХТАЛАШТИРГАНЛАР КЕЧИРИЛМАЙДИ\n- Абитуриентлар рўйхатдан ўтиш жараёнида фақат зарур ҳужжатларни кўрсатиши ва қайд этиши аввалдан маълум қилинган эди. Агар абитуриент ўзига тегишли ҳужжатларда ёки имтиёзларга оид маълумотларда сохтакорликка йўл қўйса ва натижасига кўра талабаликка тавсия қилинса, барибир талабалар сафидан четлаштирилади. Уларга ўқишни қайта тиклаш имконияти берилмайди.


ЎзА - Аҳоли саломатлиги – долзарб масала\n02.02.2018 20:30 Чоп этиш версияси\nДепутатлар соҳага доир қабул қилинган меъёрий-ҳуқуқий ҳужжатлар аҳолига тиббий ёрдам кўрсатиш сифати ва кўлами ошишига, тиббиёт муассасаларини малакали кадрлар билан таъминлашга, аҳолига бирламчи тиббий хизмат кўрсатиш даражаси юксалишига хизмат қилаётганини таъкидлади.\nХусусан, 2017 йилда тез тиббий ёрдам хизмати учун 1 минг 200 дан зиёд ихтисослаштирилган автотранспорт харид қилинди. Бу ҳудудларнинг транспортга бўлган эҳтиёжини қоплаш имконини берди. Тез тиббий ёрдам хизматини дори воситалари ва тиббий буюмлар билан таъминлаш сифати тубдан янгиланди.\nРеспублика шошилинч тиббий ёрдам илмий марказининг Тошкент вилояти филиали ташкил этилди. Тез тиббий ёрдам чақириқларини ўз вақтида қабул қилиш, саралаш ва аниқ манзилга узатиш мақсадида тез тиббий ёрдам диспетчерлари учун махсус ўқув курслари ташкил этилди. Шошилинч ҳолатларда ҳаракат қилиш учун 52 касаллик бўйича тез тиббий ёрдам кўрсатишнинг ягона даволаш стандартлари тасдиқланди. Кўплаб қишлоқ оилавий поликлиникалари негизида ҳамда тугатилган ҚВПлар ўрнида тез тиббий ёрдам шохобчалари ташкил этилди.\nЎтган йили Қонунчилик палатасида соғлиқни сақлаш соҳасига оид 14 парламент эшитуви ўтказилди. Унда соғлиқни сақлаш вазирининг ҳамда барча республика ихтисослаштирилган илмий-амалий тиббиёт марказлари раҳбарларининг ахбороти эшитилди. Халқ депутатлари маҳаллий Кенгашлари сессияларида жойлардаги соғлиқни сақлаш тизими раҳбарларининг ахбороти юзасидан 450 дан ортиқ эшитув Қонунчилик палатаси депутатларининг иштирокида ташкил этилди.\nДавра суҳбатида тиббиёт соҳасида амалга оширилиши керак бўлган масалалар юзасидан таклифлар муҳокама қилинди.


24.01.2022 10:35 0 2131\nБош прокуратура ҳузуридаги Департамент ва ИИВнинг Андижон вилояти бошқармалари томонидан тезкор тадбир ўтказилди.\nУнда муқаддам фирибгарлик жинояти учун судланган «L.H.» МЧЖ раҳбари А.Т. фуқаро Р.дан уни Польша давлатига юк ташиш автомашина ҳайдовчилиги вазифасига ишлаш учун танишлари орқали ишга жўнатишни 3 500 АҚШ долларига келишиб, шундан 1 500 АҚШ долларини олган вақтида ашёвий далиллар билан ушланган.\nШунингдек, терговга қадар текширув давомида, МЧЖ раҳбари А.Т. муқаддам фуқаро М.Х. ва бошқаларни хорижий давлатларга ишга жўнатишга ишонтириб, уларнинг жами 4 200 АҚШ долларини фирибгарлик йўли билан қўлга киритганлиги аниқланган.


АҚШда Jeep Wrangler кўринишидаги мангаллар сотувга чиқди - Daryo\n14:29, 18.04.2020 20544\nАҚШда Jeep Wrangler кўринишидаги мангаллар сотувга чиқди\nАҚШдаги Metal Art of Wisconsin фирмаси Jeep Wrangler кўринишидаги мангалларни сотишни бошлади. Уч ёки беш эшикли, шунингдек, Gladiator пикапи кўринишида ҳам ишлаб чиқарилаётган мангаллар нархи қарийб 425 доллардан бошланади, деб хабар берди Motor.\nМангалнинг узунлиги, эни ва баландлиги уч эшикли Jeep Wrangler’нинг кичрайтирилган ўлчамларига хос — 10016 га 609, 6 га 533,4 миллиметр. Конструкцияни йиғишга бирор-бир қурилма зарур эмас, чунки улар махсус илгаклар билан жиҳозланган. «Йўлтанламас»нинг томи очилади ва капотига ёғоч тахлаш мумкин, мангалнинг ўзи юқори чидамли пўлатдан ишланган.\nMetal Art of Wisconsin қалинлиги 2,66 миллиметр бўлган паст углеродли пўлатдан фойдаланади ва у лазерли RDB станоклари ёрдамида бошқарилади. Тайёр мангални ўз рангида қолдириш ёки иссиқликка чидамли бўёқ билан бўяш мумкин.\n17:20, 20.09.2020 81799\n14:16, 22.09.2020 58973\n17:44, 03.10.2020 60640\n23:14 Бугун 951\nОзарбайжон ва Арманистон маҳбусларни алмаштириш борасида келишувга эришди\n23:03 Бугун 2375\n«Спартак» Остон Ўрунов трансфери бўйича РПЛ клубидан таклиф олди\n22:55 Бугун 2586\nАҚШда COVID-19 билан касалланиш бўйича навбатдаги кунлик антирекорд қайд этилди\n22:34 Бугун 3819\nАҚШда дунёдаги энг катта дрон яратилди (видео)\n23:43, 04.12.2020 133914\n21:45, 04.12.2020 102039\n21:40, 03.12.2020 97239\n17:50, 04.12.2020 82279


ИнтерФУТБОЛ :: 5-қатордан 1-қаторга ёки «Милан», «МЮ» ва ҳаттоки "Сочи"нинг қойилмақом юксалиши...\n5-қатордан 1-қаторга ёки «Милан», «МЮ» ва ҳаттоки "Сочи"нинг қойилмақом юксалиши...\nЖорий мавсум Европа миллий чемпионатлари турнир жадвалида катта силжишга эришган жамоалар етарли. Соат тинмай айланади, фасллар ўзгараверади, қисқаси, вақт фақат олдинга югуради. Эсласангиз, ўтган йилнинг март ойида коронавирус пандемияси зарбидан Европадаги аксарият миллий чемпионатлар тўхтаб қолганди. Мана, энди ФИФА кунлари бошланиб, миллий лигаларда яна кичик танаффус юзага келди. Бу ҳолат баъзи жиҳатларни таҳлил қилиб кўриш имкониятини беради. Мисол учун, лигалар турнир жадвалининг 2020 ва 2021 йиллар март ойидаги ҳолатини ўзаро таққослаб кўриш мумкин. Хуллас, бугун УЕФА таснифидаги энг кучли миллий лигаларга назар солиб, бир йил давомида натижасини кескин яхшилаган клубларга эътибор қаратдик. Ҳа, пешқадамлар гуруҳи ўзгармаган чемпионатлар бор. Шунинг баробарида қойилмақом силжишга эришган жамоалар ҳам йўқ эмас. Дейлик, айрим клублар хавфли ҳудуддан еврокубоклар зонасига яқинлашган, баъзилари ўрта бўғиндан юқори тўртликка кирган...\n2020 йил март: АПЛ 29-туридан кейин 5-ўрин (45 очко)\n2021 йил март: АПЛ 29-туридан кейин 2-ўрин (57 очко)\n«МЮ»ни ёқтирмайдиганлар, хусусан, «Ливерпуль» ва «Манчестер Сити» мухлислари Оле-Гуннар Сульшер жамоаси юксалишини бошқа иштирокчиларнинг нисбатан сустлашганлари билан боғлашмоқда. Аммо факт шуки, «қизил иблислар» ўтган мавсумнинг деярли шу даврига нисбатан 12 очко кўп жамғаришди. Ҳа, «Ливерпул»нинг бўшашгани рост, бироқ «Лестер» ва «Челси» анча дадиллашганини унутмаслик керак. Яна «Вест Хэм» ва «Эвертон» ҳам ўзгарди. Қисқаси, «МЮ»да Бруну Фернандес етакчиликни қўлга олди ва бутун жамоа кайфияти ўзгарди.\n2020 йил март: АПЛ 29-туридан кейин 16-ўрин (27 очко)\n2021 йил март: АПЛ 29-туридан кейин 5-ўрин (49 очко)\nДэвид Мойесга тасанно! «Болғачилар» ўтган йили коронатанаффусга таҳликали 16-ўринда чиқиб кетишганди. Энди улар ЧЛ йўлланмасига қўл узатишмоқда. }22 очко - бу икки мавсумнинг 29та туридан кейинги очколар фарқи. Ҳа, якунда «Вест Хэм» мисолида АПЛнинг кучли тўртлиги ўзгарса, бу мавсумнинг энг катта сенсацияси бўлади.\n2020 йил март: Лига 1 28-туридан кейин 7-ўрин (40 очко)\n2021 йил март: Лига 1 30-туридан кейин 3-ўрин (60 очко)\nФранция чемпионатининг якунига етказилмаган аввалги мавсумида 7-ўрин билан чекланган «Лион» ҳозир чемпионликка чанг солмоқда. «Тўқувчилар» орада ҳаттоки, турнир жадвалида пешқадамлик ҳам қилишди. Мемфис Депайга гап йўқ - жамоа 30та ўйинда 59та гол уриб, 60 очко олганида, айнан нидерландияликнинг ҳиссаси жуда катта. Тўғри, қуддатли «ПСЖ» борлигини ҳисобга олсак, «Лион»да чемпионлик тахтига кўтарилиш имконияти катта эмас, лекин парижликлар ҳам ҳар қадамда йўқотишга дуч келишаётгани ва «шерлар»дан атиги 3 очко олдинда боришаётганини ҳисобга олиб қўйиш керак.\n2020 йил март: Лига 1 28-туридан кейин 9-ўрин (40 очко)\n2021 йил март: Лига 1 30-туридан кейин 4-ўрин (59 очко)\nЛига 1 турнир жадвали юқорисида интригани кучайтираётган яна бир клуб. Князлик жамоаси ўтган мавсум «Лион» билан тенг очко жамғарган ҳолда, 9-ўрин билан кифояланган эди. Ҳозир эса «тўқувчилар»дан 1 очко орқада қолмоқда, аммо истиқбол яхши. Яъни «Монако»да ҳаттоки, олтин медаль ютиш учун ҳам реал имконият мавжуд.\n2020 йил март: РПЛ 22-туридан кейин 8-ўрин (28 очко)\n2021 йил март: РПЛ 23-туридан кейин 2-ўрин (44 очко)\n8-қатордан 2-ўринга сакраш. Доменик Тедеско жамоаси ҳозир «Зенит»дан ҳам олдинда туриши мумкин эди, бироқ москваликларга ўртамиёна клублар билан аҳмоқона тарзда муросага келишлар панд берди. Муҳими, «Спартак» чемпионлик учун курашмоқда, лоақал ЧЛга бошқача важоҳат билан қайтмоқчи.\n2020 йил март: АПЛ 29-туридан кейин 19-ўрин (25 очко)\n2021 йил март: АПЛ 29-туридан кейин 10-ўрин (41 очко)\nҚаранг, аутсайдерликдан бехавотир ўрта бўғинга! Аслида «Вилла»нинг сакраши янада даҳшатли кўриниши мумкин эди, бироқ бирмингемликлар чарчаб қолишди, шекилли, охирги ойлар суръатни анча пасайтиришди. Нима бўлганда ҳам, Дин Смит жамоаси мақтовга лойиқ, унинг тартибли ҳимоясию, етакчиси Жек Грилиш ҳам. Биргина «Ливерпул»нинг 7:2 ҳисобида доғда қолдирилгани бутун мавсумга татийди. Ахир бир мавсум олдин лигада зўрға «жон» сақлаб қолган жамоанинг амалдаги чемпионни шу тариқа «дазмоллаши» - кам учрайдиган ҳодиса.\n2020 йил март: АПЛ 29-туридан кейин 12-ўрин (37 очко)\n2021 йил март: АПЛ 29-туридан кейин 8-ўрин (46 очко)\nЛиверпулнинг «абадий» иккинчи жамоаси бу йил «доимий» биринчи - «Ливерпул»ни ортга сура оладими? Карло Анчелоттти шогирдларида бунинг учун имконият йўқ эмас. Айни ҳолатда Ливерпулнинг 2та дружинаси ҳисобида очколар сони тенг, лекин «Эвертон» 1та захира ўйинига эга. «Ирислар»нинг юксалиши айни шу жиҳати билан эътиборга молик.\n2020 йил март: РПЛ 22-туридан кейин 11-ўрин (24 очко)\n2021 йил март: РПЛ 23-туридан кейин 4-ўрин (40 очко)\nКамтарин «Сочи» турнир жадвалида ЦСКА, «Ростов», «Краснодар» каби клублардан олдинда! Сочиликлар 3-ўриндаги «Локомотив» билан тенг миқдорда очко тўплашди. Диққат қилинг, бу жамоа аввалги мавсум март ойида сўнгги поғонадаги иштирокчидан атиги 4 очко олдинда эди.\n2020 йил март: Ла Лига 27-туридан кейин 5-ўрин (46 очко)\n2021 йил март: Ла Лига 28-туридан кейин 1-ўрин (66 очко)\nИспания элит лигаси финишига атиги 10та тур қолди ва «Атлетико» ҳамон ишонч билан пешқадамлик қилмоқда. Тўғри, «матрасчилар»нинг мавқелари кечагидек мустаҳкам эмас, ҳар ҳолда, «Барселона» ва «Реал» суръатни сезиларли даражада ошириб, етакчига анча яқинлашди. Шунга қарамай, кўпчилик айнан Диего Симеоне жамоасини бўлажак чемпион сифатида кўрмоқда, тўғрироғи, кўришни истамоқда.\n2020 йил март: Примеро 24-туридан кейин 4-ўрин (42 очко)\n2021 йил март: Примеро 24-туридан кейин 1-ўрин (64 очко)\n«Спортинг» ўтган йили март ойида ҳаттоки, совриндорлар қаторига қўшилиш имкониятини ҳам деярли йўқотиб улгурганди. Лиссабонликлар энди ашаддий рақиблар «Порту» ва «Бенфика»ни тегишлича 10 ва 13 очкога ортда қолдиришмоқда. Демакки, «шерлар» чемпионлик масаласини деярли ҳал қилиб қўйишди.\n2020 йил март: «А» серия 26-туридан кейин 7-ўрин (36 очко)\n2021 йил март: «А» серия 28-туридан кейин 2-ўрин (59 очко)\nЭҳ, «Милан» ва Ибрагимович, эҳ, Пиоли ва Чалханоглу... «Россонерлар» кечагина ҳам скудетто учун асосий фаворит эдилар, бироқ чарчоқ ўз сўзини айтдими ёки ички ресурслар камлик қилди, ҳар ҳолда, улар қисқа вақтда етакчиликни «Интер»га бериб қўйишди. Шунга қарамай, «Милан»ни бир силкиниб, ўртамиёна мақомини улоқтиргани таҳсинга сазовор, барибир.\nЯна бир Қатор эътиборли\n«Лидс» (Англия) - АПЛ: дебютантликдан 11-ўринга\n«Сассуоло» (Италия) - «А» серия: 13-ўрнидан 8-ўринга\n«Айнтрахт (Германия) - Бундеслига: 12-ўриндан 4-ўринга\n«Остенде» (Бельгия) - Юпилер-лига: 15-ўриндан 4-ўринга\n«Бетис» (Испания) - Ла Лига: 12-ўриндан 6-ўринга


Хабиб иштирокидаги "face to face" маросимига чипта олганлар диққатига! / Olamsport.com\n18:59Дзамболат Тедеев: "Жаҳон чемпионатининг ўтказилиши - тўғри қарор!\t0 18:37Эжени Бушар: Фарзандларимдан бири гольфчи бўлади\t0 18:14Масвидаль карантиндан чиқди\t0 17:48"Аньянг": Ғиёсов билан тузилган шартнома ўзаро келишув асосида бекор қилинди\t0 17:27Августда Кентуккида янги WTA турнири ўтказилади\t0 17:01Ретро. 2006 йил Тошкентда ўтган Осиё чемпионатининг очилиш ўйини - Ўзбекистон - Малайзия учрашувидан ФОТОРЕПОРТАЖ\t0 16:40Хитойдаги барча турнирлар, жумладан Якуний WTA мусобақаси ҳам бекор қилинади\t0 16:16"Реал"нинг бугунги ўйин учун қайдномаси\t0 15:51Мутлақ жаҳон чемпиони реванш беради\t0 15:28Рублёв Китцбюэлда иккинчи ғалабасини тантана қилди\t0 15:02Порье Масвидальнинг тайёргарлиги ҳақида гапирди\t0 14:41Coca Cola Суперлигаси марказлашган ҳолда давом этиши кутилмоқда\t0 14:20Challenge Elite турнирида 1/2 финалчилар маълум\t0 13:58Бен Аскрен: Мен туфайли ҳозир у шу даражада машҳурликка эришди\t0 13:37Спортчилар ижтимоий тармоқларда (25 та сурат)\t1\n21 ноя 19:01\nХабиб иштирокидаги "face to face" маросимига чипта олганлар диққатига!\nТеглар : Хабиб НурмагомедовUFCТошкент\nUFC чемпиони ва юлдузи Хабиб Нурмагомедовнинг Тошкентга ташрифи кун мавзусига айланди.\nХабар берганимиздек, бугун Тошкент Сити ҳудудида жойлашган муҳташам "Конгресс Холл"да ўтказилиши белгиланган матбуот анжуманининг вақти ва манзили ўзгартирилганди.\nХабиб иштирокидаги матбуот анжуманидан сўнг айнан шу ерда GFC 20 турнирида октагонга чиқувчи жангчиларнинг "face to face" маросими ҳам ўтказилиши керак эди. Бу маросимга хатто чипталар ҳам сотилганди.\nТашкилотчиларнинг бизга хабар беришларича, харид қилинган чипталар билан эртага матбуот анжумани ва "face to face" маросими ўтказилувчи "Форумлар саройи"га кириш мумкин бўлади. Яъни, чипталар ўз кучида қолади. Ташкилотчилар бу кўнгилсиз ҳолат учун ҳам узр сўрашади.\nБАА «Жанглар ороли»ни ташкил этиш учун UFCга пул берди. Нега? 0\nUFC 251 трансляцияси бўйича маълумот берилди 0\nНурмагомедовнинг мураббийи: Хабиб фаолиятини якунласа, уни қўллаб-қувватлайман 0


Россияликларнинг 58 фоизи Кремлнинг Украина бўйича сиёсатига қарши\n12 май 2021, Тошкент вақти: 23:26\nРоссияликларнинг 58 фоизи расмий Кремлнинг Украина бўйича тутган сиёсатига қарши эканликларини билдирди.\nБу ҳақда Россиянинг “Левада- марказ” ташкилоти ўтказган сўров натижаларида айтилган.\nСўровда қатнашган русларнинг учдан бири Украина шарқида юзага келган можарони украиналикларнинг ўзи ҳал қилиши лозим деб ҳисоблайди.\nҲар учинчи россиялик Кремль Донбасс халқ республикасининг мустақиллигини тан олиши зарур деб билади. 12 фоиз россиялик эса Кремлнинг бунга аралашишини номақбул дейди.\nУшбу ижтимоий сўров расмий Кремлнинг Украина бўйича тутган сиёсатига аксар россияликларнинг танқидий муносабатда эканлигини кўрсатади. Сўров натижасига кўра, Украина жануби-шарқидаги можароларда Кремлни айбловчи россияликлар сони кўпайган, айни пайтда Путин сиёсатини қўлловчи россияликлар сони ҳам эмас.


Тошкентлик фуқаро "чиройли" авторақам учун 14,5 млн сўм таклиф қилди\n08:32 / 18.09.2017\n19 сентябь куни Avtoraqam.uzex.uz сайтида “чиройли” авторақамларни сотиш бўйича илк онлайн-аукционлар якунланади. Шу билан бирга, бирданига бир неча ўнлаб аукционларнинг якунланиши кутилмоқда. Ўзбекистон бўйлаб эҳтимолий харидорлар пул таклиф қилишни бошлашди.\nҲозирча барча таклиф этилган маблағлар орасида Тошкент шаҳрида яшовчи фуқаронинг таклифи етакчи бўлиб турибди. У Z 770 ZA рақам белгиси учун 14 528 175 сўм бермоқчи. Агарда бу кўрсаткич оширилмаса, 19 сентябрь куни кечқурун чиройли авторақам айнан унга насиб этади. Таъкидлаб ўтиш лозимки, рақам учун бошланғич нарх 7 488 750 сўмни ташкил қилган.